14ஆவது பொதுத் தேர்தலில் புத்ராஜெயா கை நழுவும்

வரும் 14-ஆவது பொதுத்தேர்தலில் புத்ராஜெயாவை தேசிய முன்னணி தக்கவைத்துக்கொள்ள இயலாமல் போகலாம். சொற்ப பெரும்பான்மையைப் பெறுவதற்கு தேவைப்படும் மொத்த எண்ணிக்கையில் அக்கூட்டணிக்கு இன்னும் போதுமான பாது காப்பான தொகுதிகள் கைவசம் இல்லை என்பதே இதற்கு காரணமாகும் என்று அரசியல் விஞ்ஞானி ஒருவர் எச்சரித்துள்ளார். தேர்தல்களில் தேசிய முன்னணி தொடர் வெற்றிகளை குவித்திருந்தாலும், நடப்பில் உள்ள 222 நாடாளுமன்ற தொகுதிகளில் 100 தொகுதிகளை மட்டுமே தேசிய முன்னணிக்கு பாதுகாப்பான தொகுதிகள் என்று குறிப்பிட முடியும் என்று மலேசிய அனைத்துலக இஸ்லாமிய பல்கலைக்கழகத்தின் இணைப் பேராசிரியர் மார்சுக்கி முகமட் கருத்துரைத்தார்.

எஞ்சியுள்ள தொகுதிகளையும் பாதுகாப்பானவையாக மாற்றுவதற்கு பிரதமர் டத்தோஸ்ரீ நஜீப் துன் ரசாக் உறுதியான நடவடிக்கைகளை எடுத்தால் ஒழிய, இப்போது பொதுத்தேர்தலை நடத்துவது அவருக்கு சற்று ஆபத்தானது என்று அவர் மேலும் கூறினார். ஓர் ஆய்வில் அவர் இத்தகவலை வெளி யிட்டுள்ளார்.

உண்மை நிலவரத்தின் அடிப்படையில் பார்த்தால், தீபகற்பத்தில் உள்ள 165 நாடாளுமன்றத் தொகுதிகளில் 57-ஐ மட்டுமே அம்னோ நிச்சயமாக வெல்லக்கூடிய வாய்ப்பு உள்ளது. அத்தொகுதிகளில்,  70 இடங்கள் 70 விழுக்காட்டிற்கும் மேலான மலாய் வாக்காளர்களை கொண்டுள்ள மலாய் பெரும்பான்மை தொகுதிகள் என்றாலும் தேசிய முன்னணியை பொறுத்த வரையில் இதுதான் உண்மை நிலை.

Read More: Malaysia Nanban News Paper on 20.10.2017


திமுக தலைவர் கலைஞர் இல்லத்தில்  தமிழிசை

திமுக தலைவர் கலைஞரின் உடல்நிலை நலிவு ஏற்பட்டுள்ளதாக நேன்று மாலை காவேரி மருத்துவமனை விளக்கம் அளித்து அறிக்கை வெளியிட்டது. இதைத் தொடர்ந்து, பல தலைவர்களும் நேரில் வந்து நலம் விசாரித்தனர். தற்போது பா.ஜ.க.வின் மாநில தலைவர் தமிழிசை சௌந்தரராஜன் சென்னை கோபாலபுரத்திலுள்ள கலைஞர் வீட்டிற்கு வருகை தந்துள்ளார்.


சசிகலாவின் அவசரத்தால் எம்ஜிஆரின் கட்சி உடையும் நிலை!

சசிகலாவின் அவசரத்தால்தான் எம்ஜிஆரின் கட்சி உடையும் நிலை ஏற்பட்டுள்ளது; இதே நிலை நீடித்தால் அதிரடி முடிவு எடுக்க தயங்கமாட்டேன் என நடிகை லதா எச்சரிக்கை விடுத்துள்ளார். இது தொடர்பாக நடிகை லதா வெளியிட்டுள்ள அறிக்கை: இப்பொழுது அ.தி.மு.க.வில் நடந்துகொண்டிருக்கும் சம்பவங்கள் எனக்கு மிகுந்த மனவேதனையைத் தருகிறது. எம்.ஜி.ஆர். கட்சியை உருவாக்கும் பொழுது உடனிருந்து அவர் பட்ட கஷ்டங்களை பார்த்தவள் நான். ஆனால், இப்பொழுது அவர் பட்ட கஷ்டங்கள் வீணாகிவிடுமோ என்கிற கவலை எனக்கு மேலோங்கி உள்ளது. அவர் கட்சியை உருவாக்கியதே மக்கள் சேவைக்காக மட்டும் தான். அதனை முன்னிறுத்தாமல் செயல்பட்டதன் விளைவே இந்த நிலைமை என்று தோன்றுகிறது. ஜெயலலிதா மறைவிற்குப்பிறகு கட்சியின் கழக பொதுச்செயலாளர் யார் என்ற குழப்பம் நீடித்தாலும், ஆட்சிமுறை என்று வந்தபோது ஜெயலலிதா வழிகாட்டுதலின்படி ஓ.பன்னீர்செல்வம் திறம்பட செயல்பட்டு வந்தார். திறம்பட ஆட்சி நடத்திக்கொண்டிருக்கும் ஒருவரை ராஜினாமா செய்ய வைத்து, தற்போதைய கழக பொதுச்செயலாளர் முதல்வராக அவசரப்படுவதற்கு என்ன காரணம்? அதற்கான அவசியம் என்ன? அந்த அவசரத்தின் விளைவு தான் இன்று ஆட்சியில் இருக்கும் நம் கட்சி உடையக்கூடிய சூழ்நிலை உருவாகி இருக்கிறது. மக்களின் பேராதரவுடன் இரண்டாம் முறையும் ஆட்சியில் அமர்ந்த நம் கட்சியினை ஆச்சரியத்துடன் பார்த்த அனைவரும், இன்று கட்சியின் நிலையையும், ஒற்றுமையின்மையும் அதிர்ச்சியில் பார்த்துக்கொண்டிருக்கிறார்கள். தமிழகம், இந்தியாவைத் தாண்டி உலகமே நம் கட்சியினை கேலிக்கூத்தாக பார்க்கும் நிலையை உருவாக்கிவிட்டார்களோ என எண்ணத் தோன்றுகிறது. எம்.ஜி.ஆர். உருவாக்கிய கட்சிக்கு வந்த இந்த நிலையை என்னால் சகித்துக்கொள்ள முடியவில்லை. மூத்த நிர்வாகிகள், முக்கியப் பொறுப்பாளர்களிடம் இருந்த நம்பிக்கையில் தான் அறிக்கையின் வாயிலாக வேண்டுகோள் மட்டும் வெளியிட்டு வந்தேன். இந்த கட்சியைக் காப்பாற்றும் கடமை எனக்கும் இருக்கிறது. இதே நிலை நீடித்தால் கட்சிக்கு என் கடமையை செய்யும் பொருட்டு, அதிரடி முடிவினை எடுக்கவும் தயங்க மாட்டேன். இவ்வாறு நடிகை லதா கூறியுள்ளார்.


எந்த ஆபத்தையும் துருக்கி சந்திக்கும்!'' - அதிபர் எர்டோகன்

'ஆயுதம் வழங்குவதால் ஏற்படுகிற ஆபத்தைத் தனது நாடு சந்திக்கத் தயாராக இருக்கிறது'' என துருக்கி அதிபர் எர்டோகன் தெரிவித்துள்ளார். ஐ.எஸ். பிடியிலிருந்து ராக்கா நகரத்தை விடுவிக்க குர்திஷ் போராளிக் குழுக்களுக்கு அமெரிக்கா ஆயுதங்களை வழங்கிவருகிறது. ஆனால், இந்தக் குழு வான ஒய்.பி.ஜி ஏற்கெனவே அமெரிக்கா உள்பட பல மேலை நாடுகளால் பயங்கரவாத இயக்கமாகத் தடை விதிக்கப்பட்ட பி.கே.கே இயக்கத்தின் ஒரு பிரிவாகும் என்று துருக்கி குற்றஞ்சாட்டுகிறது. தனது தென் கிழக்கு எல்லையில் துருக்கிப் படைகளுடன் மோதிவரும் பி.கே.கே-வுக்கு மறைமுகமாக அமெரிக்க, ஐரோப்பிய நாடுகள் உதவிவருகின்றன என்கிறார் அதிபர் எர்டோகன் கடந்த மே மாதம் வெள்ளை மாளிகையில் அதிபர் ட்ரம்பைச் சந்தித்துப் பேசியபோதும், ஜி-20 மாநாட்டில் சந்தித்தபோதும் எர்டோகன் இதன் ஆபத்தை எடுத்துரைத்தார். ஆயுதம் வழங்குவதால் ஏற்படுகிற ஆபத்தைச் சந்திக்க தனது நாடு தயாராக இருப்பதாகத் தற்போது தெரிவித்துள்ளார். சிரியாவின் போராளிக் குழு ஒன்று தென் மேற்கு எல்லையில் துருக்கி ராணுவத்துடன் இணைந்து குர்திஷ் போராளிகளையும், ஐ.எஸ் இயக்கத்தையும் ஒருசேர எதிர்த்துப் போர் செய்கிறது. கடந்த ஆகஸ்ட்டில் இந்தப் படை எல்லையைக் கடந்து போரிட்டது. இப்புதிய கூட்டணியினால் ஏற்கெனவே குழம் பியிருக்கும் சிரிய உள்நாட்டுப் போர் மேலும் தீவிரமடையும். அமெரிக்காவும், ரஷ்யாவும், தென் மேற்கு சிரியாவில் போர் நிறுத்தம் செய்ய முடிவு செய்துள்ளன.


செல்வ விநாயகர் ஆலயத்தை யார் நிர்வகிப்பது?

மலேசிய சங்கங்கள் பதிவிலாகாவின் விதிமுறைகளைப் பின்பற்றத் தவறியதால், கிள்ளான் தெப்பி சுங்கை செல்வ விநாயகர் ஆலய நடப்பு நிர்வாகச் செயலவையினரின் பதிவை தேசியப் பதிவிலாகா ரத்து செய்ததைத் தொடர்ந்து, அவ்வாலயத்தை யார் நிர்வகிப்பது என்ற சர்ச்சைக்கு இன்னும் முடிவு தெரியாத நிலை ஏற்பட்டுள்ளது. கடந்த 16 ஆண்டுகளாக ஆலயத் தலைவராகப் பொறுப்பு வகித்து வரும் பர்தேஸ் முத்துவேலுவின் நிர்வாக முறைகேடு குறித்து பல்வேறு தரப்பினரின் குற்றச்சாட்டுகளுக்குப் பின் தேசியப் பதிவிலாகா பதிவை ரத்து செய் தது. இந்நடவடிக்கையைத் தொடர்ந்து, சம்பந்தப்பட்ட ஆலயத்தின் முக்கியக் கோப்புகள், தங்க ஆபரணங்கள், பணம் உள்ளிட்ட இதர பொருட்கள் மீதான பாதுகாப்பு கருதி அவ்வாலயத்தின் தற்காலிகச் செயலவைக் குழுவுக்குத் தலைமையேற்ற என்.பி.இராமன், தென்கிள்ளான் போலீஸ் நிலையத்தில் நேற்று முன்தினம் புகார் தெரிவித்தார். இதன் தொடர்பில், அன்றைய தினம் மாலை 4.00 மணியளவில் சம்பந்தப்பட்ட ஆலயத்தின் பக்க நுழைவாயிலின் வழியாக உள்ளே சென்ற போலீசாரும் தற்காலிகப் புதிய நிர்வாகத்தினரும் நடப்பு ஆலயத் தலைவர் பர்தேஸின் வருகைக்குக் காத்திருந்தனர். சுமார் அரை மணி நேரத்தில் அவர் அங்கு வந்த பின் இருதரப்பு வழக்கறிஞர்கள் முன்னிலையில் போலீசார் தலைமையேற்று பேச்சுவார்த்தையில் ஈடுபட்டனர். இப்பேச்சுவார்த்தை சுமார் ஒரு மணி நேரம் நீடித்தது. அச்சந்திப்புக்கிடையில், அரசாங்கத்தின் சார்பில் மேலிடத்து உத்தரவின்பேரில் வந்த ஒரு தொலைபேசி அழைப்புக்குப் பின், நடப்பு நிர்வாக நடவடிக்கைகளை நிறுத்த முடியாது என்றும் சிலாங்கூர் சொத்துப் பராமரிப்புப் இலாகாவின் ஆலோசனையின்படியும் முடிவின்படியும் அடுத்த கட்ட நடவடிக்கை அமையும் என்று போலீஸ் தரப்பு தெரிவித்து அச்சந்திப்பிலிருந்து நழுவியது. இதனைத் தொடர்ந்து அனைவரும் அங்கிருந்து கலைந்து சென்றனர். சம்பந்தப்பட்ட ஆலய நடப்பு நிர்வாகம் அனைத்து நடவடிக்கைகளையும் உடனடியாக நிறுத்த வேண்டும் என்றும் ஆலயத்தைப் பூட்ட வேண்டும் என்றும் சொத்துப் பராமரிப்பு இலாகா கடந்த மூன்று மாதங்களுக்கு முன்பே உத்தரவொன்றைப் பிறப்பித்திருந்த போதிலும், நடப்புத் தலைவர் எதனையும் பொருட்படுத்தாமல் வழக்கம் போல் நடவடிக்கைகளை மேற்கொண்டு வந்துள்ளதாகக் கூறப்படுகிறது. இதனால், இப்போது இந்த ஆலயத்தில் என்ன இருக்கிறது, இல்லை என்ற நிலவரம் சம்பந்தப்பட்ட சொத்துப் பராமரிப்புப் பிரிவு உட்பட யாருக்கும் தெரியாத நிலையில் ஆலயம் இருப்பதாகவும் இராமன் தரப்பு தெரிவித்தது. இருப்பினும், சம்பந்தப்பட்ட விவ காரம் தொடர்பில் உடனடியாக மற்றொரு சந்திப்பை நடத்த அவ்விலாகா அழைப்பு விடுத்தி ருப்பதால், அதற்குப் பின்னரே இறுதி முடிவு தெரிய வரும், என்று செய்தியாளர்களிடம் தெரிவிக்கப்பட்டது.


ஜெ.வின் சிகிச்சை தொடர்பாக, பன்னீர்செல்வம் கூறிவரும் கருத்து வேடிக்கை!

'ஜெயலலிதாவுக்கு சிகிச்சை அளித்தது தொடர்பாக, ஓ.பன்னீர்செல்வம் கூறிவரும் கருத்து வேடிக்கையாக உள்ளது' என்று தமிழக பா.ஜ.க தலைவர் தமிழிசை, காட்டமாகக் கூறினார். ஜெயலலிதாவுக்கு அளிக்கப்பட்ட சிகிச்சை தொடர்பாக, பல்வேறு கருத்துகளை ஓ.பன்னீர்செல்வம் கூறி வருகிறார். சில நாள்களுக்கு முன்பு, ஜெயலலிதாவை சிகிச்சைக்காக வெளிநாட்டுக்குக் கொண்டுசெல்ல வேண் டும் என்று தம்பிதுரையிடம் கூறியதாகவும், அதை, சசிகலா குடும்பத்தினர் தடுத்ததாகவும் பன்னீர்செல்வம் கூறியிருந்தார். சென்னையில், நேற்று செய்தியாளர்களிடம் பேசிய பன்னீர்செல்வம், சிகிச்சைக்காக ஜெயலலிதாவை வெளி நாட்டுக்குக் கொண்டு செல்வதை அமைச்சர் விஜயபாஸ்கர்தான் தடுத்தார் என்று கூறியிருந்தார். இதுகுறித்து, இன்று செய்தியாளர்களிடம் பேசிய தமிழக பா.ஜ.க தலைவர் தமிழிசை செளந்தரராஜன், ஜெயலலி தாவுக்கு சிகிச்சை அளித்தது தொடர்பாக, ஓ.பன்னீர்செல்வம் கூறிவரும் கருத்து வேடிக்கையாக உள்ளது என்று கூறினார். ஆர்.கே.நகரில் பரிசுப்பொருள்கள் எதையும் தேர்தல் ஆணையம் இதுவரை பிடிக்கவில்லை என்று தெரிவித்த தமிழிசை, பா.ஜ.க வெற்றி பெற்றால்... ஆர்.கே.நகர்த் தொகுதி, பிரதமர் கவனத்தில் இருக்கும் என்றார்.


அதிரடி காட்டியது ராணுவம்! ஆப்கானிஸ்தானில் 700 ஐ.எஸ் தீவிரவாதிகள் பலி

ஆப்கானிஸ்தானில் கடந்த 3 மாதங்களில் 700 ஐ.எஸ் தீவிரவாதிகள் கொல்லப்பட்டிருப்பதாக தகவல் வெளியாகியுள்ளது. கடந்த சில வருடங்களாக ஐ.எஸ் தீவிரவாத அமைப்பு பெரிய அளவில் தாக்குதல்களை நடத்தி வருகிறது. மத்திய கிழக்கு நாடுகள், இங்கிலாந்து, பிரான்ஸ், எகிப்து என தொடர் தாக்குதலை ஐ.எஸ் இயக்கத்தினர் நடத்தி வருகின்றனர். இதையடுத்து இந்தியா, அமெரிக்கா உள்ளிட்ட பல்வேறு நாடுகள் ஐ.எஸ் தீவிரவாதிகளுக்கு எதிராக ஒன்றிணைந்து செயல்படுவதாக அறிவித்துள்ளனர். இந்நிலையில், ஆப்கானிஸ்தானில் தொடர்ச்சியாக வெடிகுண்டு தாக்குதல்களை நடத்தி, ஆக்கிரமிப்பு செய்துவரும் ஐ.எஸ் தீவிரவாதிகளுக்கு எதிராக அந் நாட்டு ராணுவம் முழுவீச்சில் செயல்பட்டு வருகிறது. இது குறித்து ஆப்கானிஸ்தான் ராணுவ அதிகாரி சமான் வஸீரி கூறுகையில், 'கடந்த 3 மாதங்களில் சுமார் 700 ஐ.எஸ் தீவிரவாதிகள் கொல்லப்பட்டுள்ளனர். மேலும், ஐ.எஸ் இயக்கத்தினர் கட்டுப்பாட்டில் இருந்த பகுதிகளை ராணுவத்தினர் மீட்டு வரு கின்றனர்' என்று கூறியுள்ளார். ஐ.எஸ் இயக்கத்தின் தாக்குதல்கள் தடுப்பதில் ஆப்கான் படைகளுடன் அமெரிக்க படைகள் இணைந்து செயல்பட்டு வருவது குறிப்பிடத்தக்கது.


ஜெயலலிதா சிகிச்சை குறித்து பொய் அறிக்கை.

சென்னை,

தமிழக முன்னாள் முதல்வர் ஜெயலலிதா கடந்த வருடம் டிசம்பர் 5-ஆம் தேதி அப் போலோ மருத்துவமனையில் மரணமடைந்தார். அவர் முன்னதாக செப்டம்பர் 22-ஆம் தேதி அப்போ லோவில் அனுமதிக்கப் பட்டார். அப்போது அவருக்கு சாதாரண காய்ச்சல் தான், அவர் விரைவில் வீடு திரும் புவார் என அப்போலோ சார்பில் அறிக்கை வெளியிடப் பட்டது. ஆனால் தற்போது அதன் தலைவர் பிரதாப் ரெட்டி அந்த அறிக்கை பொய் எனவும் உண் மையை மறைத்து வெளி யிடப்பட்ட அறிக்கை எனவும் கூறியுள்ளார்.

ஜெயலலிதா மருத்துவமனையில் இருந்த போது அவருக்கு சாதாரண காய்ச்சல் மற்றும் நீர்ச்சத்து குறைபாடு தான் என கூறினார்கள். மேலும் ஜெயலலிதா நலமுடன் இருக்கிறார். அவர் எப்போது வீட்டுக்கு செல்லலாம் என விரும்புகிறாரோ அப்போது அவர் செல்லலாம் என பேசி வந்தார் அப்போலோ குழும தலைவர் பிரதாப் ரெட்டி. ஆனால் ஜெயலலிதா கடைசி வரை வீடு திரும்பாமல் மருத்துவமனையிலேயே மரணமடைந்தார்.

இதனையடுத்து அவரது மரணத்தில் பல்வேறு சந்தேகங்கள் எழுந்ததையடுத்து, நீதி விசாரணைக்கு உத்தரவிடப்பட்டுள்ளது. நீதிபதி ஆறுமுகசாமி தலைமையில் விசாரணை நடைபெற்று வருகிறது. இந்நிலையில் இந்த விசாரணை ஆணையத்திடம் இருந்து அப்போலோ மருத்துவர்களுக்கு, விசாரணைக்கு ஆஜராக சம்மன் வந்துள்ளதாகவும் தனக்கு வரவில்லை எனவும் கூறியுள்ளார் பிரதாப் ரெட்டி.

 ஜெயலலிதா ஆபத்தான நிலையில் தான் மருத்துவமனைக்கு வந்ததாக கூறிய பிரதாப் ரெட்டி தற்போது விசாரணை நடந்து வருவதால் வேறு எதுவும் கூற இயலாது என கூறினார். மேலும் மக்கள் அச்சப்படக் கூடாது என்பதற்காகவே ஜெயலலிதாவுக்கு காய்ச்சல் என்று அறிக்கை அளிக்கப்பட்டது, சட்டம் ஒழுங்கு பிரச்சினை வரக்கூடாது என்பதாலேயே உண்மையை மறைத்து அறிக்கை வெளியிட்டதாக ஒப்புக்கொண்டுள்ளார் பிரதாப் ரெட்டி.


மகளிர் கிரிக்கெட்டில் அதிக ரன்கள் குவித்து மிதிலிராஜ் உலக சாதனை

சர்வதேச ஒருநாள் போட்டியில் 6000 ரன்களை எட்டிய முதல் வீராங்கனை என்ற உலகசாதனை படைத்தார் இந்திய அணியின் மிதலிராஜ். 8 அணிகள் இடையிலான 11-வது பெண்கள் உலக கோப்பை கிரிக்கெட் போட்டி இங்கிலாந்தில் நடந்து வருகிறது. இதில் ஒவ்வொரு அணியும், மற்ற அணியுடன் தலா ஒரு முறை மோத வேண்டும். லீக் ஆட்டங்கள் முடிவில் முதல் 4 இடங்களை பிடிக்கும் அணிகள் அரைஇறுதிக்கு தகுதி பெறும். வெஸ்ட் இண்டீஸ், பாகிஸ்தான், இலங்கை ஆகிய அணிகள் வாய்ப்பை இழந்து விட்டன. அரைஇறுதியின் 4 இடங்களுக்கு இங்கிலாந்து, ஆஸ்திரேலியா, இந்தியா, நியூசிலாந்து, தென்ஆப்பிரிக்கா ஆகிய அணிகள் இடையே கடும் போட்டி நிலவுகிறது. இந்த நிலையில் பிரிஸ்டலில் இன்று (புதன்கிழமை) நடைபெறும் 23-வது லீக் ஆட்டத்தில் இந்திய அணி, ஆஸ்திரேலியாவை எதிர்கொள்கிறது.இந்த போட்டியில் டாஸ் வென்ற ஆஸ்திரேலிய மகளிர் அணியின் கேப்டன் மெக் லேனிங் முதலில் பந்து வீசுவதாக அறிவித்தார். இதன்படி இந்திய அணி முத லில் பேட் செய்து வருகிறது. சர்வதேச ஒருநாள் போட்டியில் 6000 ரன்களை எட்டிய முதல் வீராங்கனை என்ற உலகசாதனை படைத்தார் இந்திய அணியின் மிதலிராஜ்.மகளிர் ஒரு நாள் கிரிக்கெட் போட்டிகளில் அதிக ரன்கள் குவித்து மிதிலி ராஜ் உலக சாதனை படைத்துள்ளார். இதற்கு முன் இங்கிலாந்து வீராங்கனை சார்லட் எட்வர்சின் சாதனையை முறியடித்தார். 34 வயதாகும் மிதிலிராஜ் தமிழ் குடும்பத்தை சேர்ந்தவர்.


மாநாடு...! வைகோ தலைமையில் ஈரோட்டில் ஆலோசனை

ஈரோட்டில் செப்டம்பர் 15 அன்று ம.தி.மு.க. மாநாடு நடத்துகிறது. பெரியார், அண்ணா பிறந்தநாள் விழா, ம.தி.மு.க. தொடங்கி 25 ஆண்டு விழா, வை.கோ. அரசியல் பயணத்தில் பொன் விழா என இந்த மாநாட்டை முப்பெரும் விழாவாக நடத்துகிறது மறுமலர்ச்சி திராவிட முன்னேற்ற கழகம். இதில் பா.ஜ.க தவிர காங்கிரஸ்,கம்யூனிஸ்ட்கட்சி உட்பட தேசிய கட்சிகளின் தலைவர்கள் தமிழகத்தில் அ.தி.மு.க. தவிர்த்து தி.மு.க.உட்பட மாநில கட்சி தலைவர்கள் கலந்து கொள்கிறார்கள்.

மாநாட்டை பிரமாண்டமாக நடத்த அதற்கான ஏற்பாடுகளில் மாநில பொருளாளரான ஈரோடு கணேசமூர்த்தி ஈடுபட்டு வருகிறார் மாநாட்டின் முன் ஏற்பாடாக மேற்கு மண்டல  மா.செ.க்கள் மற்றும் கட்சி நிர்வாகிகள் கூட்டம் இன்று ஈரோடு தங்கம் மகாலில் பகல் 12 மணிக்கு அக்கட்சியில் பொதுச் செயலாளர் வை.கோ. தலைமையில் நடந்தது. இதில் கோவை, திருப்பூர், நீலகிரி, ஈரோடு, கரூர், சேலம், நாமக்கல், தருமபுரி ஆகிய மாவட்டங்களைச் சேர்ந்த ம.தி.மு.க. நிர்வாகிகள் கலந்து கொண்டனர்.

தொடர்ந்து மாலையில் ம.தி.மு.க. தொண்டர் அணி பயிற்சி முகாம் நடக்கிறது. மாநாட்டு பணிகள் குறித்து வை.கோ. மற்றும் நிர்வாகிகள் ஆலோசனை செய்து வருகிறார்கள்.


சந்திர கிரகணம்: தவறான் கண்ணோட்டம் வேண்டாம்

கோலாலம்பூர்,

சந்திர கிரகணக் காலத்தில் இறைவனுக்கு பூஜைகள் செய்வதும் நடை மூடப்படுவது குறித்தும்  கோலாலம்பூர் ஸ்ரீ மகா மாரியம்மன் கோவில் தேவஸ்தா னம் பல்வேறு விளக்கங்களை அளித்த பின்னரும் சிலர் தவறான கண்ணோட்டத்துடன் பார்ப்பது நல்லதல்ல.

முருகப் பெருமானுக்கு மிஞ்சிய சக்தி ஏதும் இல்லை என்ற உணர்வைப் பெறுங்கள்.  கோவிலை  அடைக்கும் பழக்கத்தைக் கைவிடுங்கள் என்று அதன் தலைவர் டான்ஸ்ரீ ஆர்.நடராஜா  கேட்டுக்கொண்டார். தமிழகத்தின் பிரபல திருமயிலை அருள்மிகு கபாலீஸ்வரர் தேவஸ்தானம், சென்னை அருள்மிகு பார்த்த சாரதிப் பெருமான் சன்னதியும் இந்த புண்ணிய காலத்தில் திறந்திருக்கும் என்பதை சுட்டிக் காட்ட விரும்புகிறேன்.

Read More: Malaysia Nanban News Paper on 20.1.2018


ஒன் சாம்பியன்ஷிப்- ஜப்பான் ஜாம்பவானுடன் அகிலன் தாணி மோதல்

(பார்த்திபன் நாகராஜன்)

ஜப்பான் ஜாம்பவான் என அழைக்கப்படும் அகியாமோவுடன் மலேசிய வீரர் அகிலன் தாணி மோதவிருப்பது உலக அரங்கில் பெரும் எதிர்பார்ப்பை ஏற்படுத்தியுள்ளது. கலப்பு தற்காப்பு கலை வீரர்களுக்கான ஒன் சாம்பியன்ஷிப் போட்டி வரும் ஜூன் 15ஆம் தேதி சீனாவின் ஷங்காய் நகரில் நடை பெறவுள்ளது.

Read More: Malaysia Nanban Tamil Daily on 31.5.2019


யோகி ஆதித்யநாத் மற்றும் மாயாவதிக்கு தடை- தேர்தல் ஆணையம் அதிரடி

மக்களவை தேர்தல் இந்தியா முழுவதும் மே 19 வரை 7 கட்டங்களாக நடைபெறுகிறது. முதல் கட்ட தேர்தல் முடிந்த நிலையில், 7 கட்ட தேர்தலும் முடிந்த பிறகு மே 23 ஆம் தேதி வாக்கு எண்ணிக்கை நடைபெறும் என அறிவிக்கப்பட்டுள்ளது.

இந்நிலையில் நாடு முழுவதும் விறுவிறுப்பாக பிரச்சார கூட்டங்கள் நடந்து வருகின்றனர். இதில் உத்தரப்பிரதேச முதல்வர் யோகி ஆதித்யநாத் மற்றும் மாயாவாதிக்கு பிரச்சாரம் செய்ய தடை விதித்து தேர்தல் ஆணையம் உத்தரவிட்டுள்ளது.
தொடர்ந்து சாதி மற்றும் மதம் தொடர்பான சர்ச்சைக்குரிய கருத்துக்களை கூறி பிரச்சாரம் செய்து வந்ததால் ஆதித்யநாத்துக்கு நாளை காலை முதல் அடுத்த 72 மணி நேரத்திற்கு பிரச்சாரம் செய்ய தடை விதிக்கப்பட்டுள்ளது. அதுபோல மாயாவதிக்கும் அதே காரணத்திற்காக நாளை காலை முதல் அடுத்த 48 மணிநேரத்திற்கு பிரச்சாரம் மேற்கொள்ள தடை விதிக்கப்பட்டுள்ளது.


தமிழகத்தில் என்னால் சுதந்திரமாக செயல்பட முடியவில்லை

ரிஷிகேஷ்,

இமயமலைக்கு ஆன்மீக பயணமாக சென்றுள்ள ரஜினிகாந்த் தான் 100 சதவீதம் அரசியல்வாதியாக செயல்பட போவதாக அறிவித்துள்ளார். ரிஷிகேஷ், தயானந்த் சரஸ்வதி ஆசிரமத்தில் வழிபாடு செய்த பின்னர் செய்தியாளர்களை சந்தித்த நடிகர் ரஜினி காந்த் பேசிய  போது  நான் ஆன்மீக  புத்தகங்கள் வாசிப்பதற்காகவும் என்னால்  சுதந்திரமாக தமிழகத்தில் செயல்பட முடியாத காரணத்தால் இங்கு  மக்களை இயல்பாக சந்திக்க  வந்துள்ளதாகவும் கூறினார். இங்கு  எந்த கட்டுப்பாடும் இல்லாததால் நான் மக்களை சந்திக்க முடியும் என்றார்.

Read More Malaysia Nanban Tamil Daily on 17.3.2018


தமிழர்கள் பொறுமைக்கும் எல்லை உண்டு..!

இந்தித் திணிப்பு விவகாரத்தில் தமிழர்களின் பொறுமைக்கும் ஓர் எல்லை உண்டு என்று தி.மு.க மாநிலங்களவை எம்.பி. கனிமொழி தெரிவித்துள்ளார். மத்திய அரசின் இந்தித் திணிப்பு மற்றும் நீட் தேர்வு விவகாரம் குறித்து கோயம்புத்தூரில் நடந்த கருத்தரங்கில் கனிமொழி கலந்துரையாடினார். அப்போது பேசிய அவர், 'மொழி என்பது வெறும் தொடர்புக்கு மட்டுமல்ல. அது நமது வரலாறு. கலாசாரம். பண்பாடு. தமிழை தமிழர்கள் மொழியாக மட்டும் பார்ப் பதில்லை. அது எங்கள் உணர்வோடு உயிரோடு உடலோடு கலந்தது. நாங்கள் இந்தி என்ற மொழியை எதிர்க்கவில்லை. அது எங்கள் மேல் திணிக்கப் படுவதைத் தான் எதிர்க்கிறோம். நாடாளுமன்றத்துக்குப் போகும்போது நானும் அங்குள்ள சூழலில் இந்தி கற்றுக் கொள்ளலாம் என்ற நம்பிக்கையோடுதான் போனேன். ஆனால் இந்தி தெரிந்தால் தான் நீ இந்தியன் என்ற சூழலை எதிர் கொண்டபோது இனி என்ன ஆனாலும் உன் மொழியைக் கற்றுக்கொள்வதில்லை என்ற முடிவுக்கே வந்து விட்டேன். இந்தி நமது தேசிய மொழி அல்ல. 22 ஆட்சி மொழிகளில் இந்தியும் ஒன்று. இதை உச்ச நீதிமன்றம் தெளிவுபடுத்திவிட்டது. ஆனால், மத்திய அரசு தொடர்ச்சியாக மைல் கல்லில் இந்தி, கடிதம் எழுதினால் இந்தியில் பதில், மத்திய அரசின் அறிவிப்புகள் இந்தியில், மற்றும் அரசாணைகள் இந்தியில் என தொடர்ச்சியாக இந்தியைத் திணித்து வருகிறது. பேஸ்புக், ட்விட்டர், வாட்ஸ்அப் போன்ற சமூக வலைதளங்கள்கூட தமிழுக்கு முக்கியத்துவம் தருகிறது. ஆனால் மத்திய அரசு தமிழுக்கு முக்கியத்து வம் அளிப்பது இல்லை. மாறாக, சி.பி.எஸ்.இ பள்ளிகளில் இந்தி கட்டாயம், கேந்த்ரிய வித்யாலயாவில் இந்தி கட்டாயம், கல்லூரிகளில் இந்தித்துறை என மத்திய அரசு தொடர்ச்சியாக இந்தித் திணிப்பு வேலையில் ஈடுபடுகிறது. மேற்குவங்காளத்தில் மம்தா பானர்ஜி வங்காள மொழியை கட்டாயம் ஆக் கப் போகிறார்கள். ஆனால் இன்றைய தமிழக அரசு ஆட்சியைக் காப்பாற்றும் நோக்கில் மத்திய அரசுக்குக் கூழைக் கும்பிடு போடுகிறது. லத்தீன் செம் மொழி பேசுவதற்கு ஆளில்லை. சமஸ்கிருதம் செம்மொழி. வழிபாட்டுக்கு மட்டுமே. பேசுவதற்கு ஆளில்லை. பழமையான ஆங்கிலம் இன்று புரியாது. நவீன ஆங்கிலம் தான் நாம் பேசுகிறோம். ஆனால் 2,000 ஆண்டுகளுக்கு முன்பு எழுதிய சங்கத்தமிழ் இன்றும் புரியும். தமிழகத்தில் மட்டுமல்ல உலகின் பல நாடுகளில் பேசப்படும் மொழி தமிழ். உலகத்தோடு உரையாட ஆங்கிலம் இருக்கிறது. இந்தியாவுடன் உரையாட ஆங்கிலத்தையே பயன்படுத்தலாம் என்று அறிஞர் அண்ணா தெளிவாகச் சொல்லியிருக்கிறார். அன்றைய மாணவர் போராட்டத்தால், நேரு இந்தித் திணிப்பு இனி இருக்காது என உறுதிமொழி அளித்தார். இந்தித் திணிப்பு விவ காரத்தில் தமிழக மக்களின் பொறுமைக்கு ஓர் எல்லை உண்டு' என்று எச்சரிக்கை விடுத்தார்.


தடுப்புசுவரை மோதி முதியவர் பலி!

கட்டுப்பாட்டை இழந்த மோட்டார் சைக்கிள் தடுப்புச் சுவரை மோதியதில் அதன் ஓட்டுநர் அருகிலுள்ள கால்வாயில் தூக்கி எறியப்பட்டுள்ளார். கோத்தா டாமன்சாராவில் நேற்று நண்பகல் 12.40 மணியளவில் நிகழ்ந்த இந்த விபத்தில் குவே சின் எங் (வயது 60 ) உயிரிழந்தார். சுமார் 2 மீட்டர் ஆளம் கொண்ட கால்வாயில் அவர் விழுந்துள்ளார். அவர் ஓட்டி வந்த ஹோண்டா ஈஎக்ஸ்5 ரக மோட்டார் சைக்கிள் தடுப்புச் சுவரில் சிக்கிக் கொண்டது. இச்சம்பவம் குறித்து தகவல் கிடைத்ததும் அதிகாரிகள் அங்கு விரைந்ததாக சுங்கை பூலோ மாவட்ட தீயணைப் புப் படையின் தலைவர் முகமட் சப்ரி ஏ சம்சூடின் தெரிவித்தார்.அங்குச் சென்று பார்க்கையில் விபத்துக்குள் ளான முதியவர் கால்வாயில் கிடந்தார். உடனடியாக தீயணைப்பு வீரர்கள் அவரை மேலே கொண்டு வந்தனர். அங்கு வந்திருந்த மருத்துவ அதிகாரி அவரை சோதனை செய்ததில் அவர் உயிரிழந்தது தெரியவந்தது. மரண முற்ற முதியவரின் சடலத்தை போலீசாரிடம் ஒப்படைத்ததாக முகமட் சப்ரி தெரிவித்தார்.


தமிழக மீனவனின் ஓட்டு முக்கியம், உயிர் முக்கியமில்லையா?

தமிழக மீனவர்கள் மீது இலங்கை அரசு திட்டமிட்டு இந்த துப்பாக்கிச் சூட்டை நடத்துகிறது என நாம் தமிழர் கட்சியின் ஒருங்கிணைப்பாளர் சீமான் கூறியுள்ளார். நாம் தமிழர் கட்சியின் ஒருங்கிணைப்பாளர் சீமான், புதுக் கோட்டையில் செய்தியாளர்களிடம் கூறியதாவது: தமிழக மீனவர்கள் மீது இம்மாதிரியான துப்பாக்கிச் சூடுகள், திட்டமிட்டே நடத்தப்படுகிறது. நெடுவாசலில் போராட்டம் நடந்துகொண்டிருக்கும் வேளையில் நடத்தப்பட்ட இந்த துப்பாக்கி சூடு திட்டமிட்டு நடத்தப்பட்டதாக ஏன் இருக்கக் கூடாது? துப்பாக்கி சூடு நடத்தபட்டு இத்தனை நேரமாகியும் பிரதமர் இதுகுறித்து வாய் திறக்காதது ஏன்? கேரள மீனவர்கள் மீது இத்தாலி மீனவர்கள் துப்பாக்கி சூடு நடத்தி அவர்கள் இறந்த போது எடுத்த நட வடிக்கையைக் கூட ஏன் இப்போது எடுக்கவில்லை? தமிழனின் ஓட்டு வேண்டு. ஆனால், அவன் உயிர் முக்கிய மில்லை என்றுதானே பிரதமர் நினைக்கிறார். பாகிஸ்தான் மீனவர்கள், இந்திய மீனவர்களை கொலை செய்திருந்தால், அமைதியாக இருந்திருப்பாரா? ஏன் தமிழனின் உயிரை மட்டும் எல்லா இடங்களிலும் எல்லா நேரங்களிலும் துச்சமாக நினைக்கிறது மத்திய அரசு?. இவ்வாறு சீமான் சாடியுள்ளார்.


செந்தூல் மாவட்ட போலீஸ் தலைமையகத்தின் புதிய தலைவராக  எஸ்.சண்முகமூர்த்தி நியமனம்

(ஆர்.குணா) கோலாலம்பூர்,

புக்கிட் அமான் குற்றப் புலனாய்வு இலாகாவின் உதவி இயக்குநராக பணியாற்றி வந்த உத விக் கமிஷனர் எஸ்.சண் முகமூர்த்தி செந்தூல் மாவட்ட போலீஸ் தலைமையகத்தின் புதிய தலைவராக நியமிக்கப் பட்டுள்ளார். இதற்கு முன்பு செந்தூல் மாவட்ட போலீஸ் தலை வராக இருந்தவர் மூத்த உதவிக் கமிஷனர் ஆர்.முனுசாமி, புக்கிட் அமானின் போலீஸ் தலைமையகத்தில் புதிய பொறுப்பினை ஏற்றுள்ளார். அவர் புக்கிட் அமான் போலீஸ் தலைமையக த்தில் ஆய்வியல், மேம்பாட்டு பிரிவில் செயலாளராக புதிய பொறுப்பை ஏற்றுள்ளார்.

Read More: Malaysia Nanban Tamil Daily on 2.10.2018


உலகம் முழுவதும் 5-ல் ஒருவர் ஆரோக்கியமற்ற உணவுகளால் மரணம்

லண்டன்,

உலகம் முழுவதும் 5-ல் ஒருவர் ஆரோக்கியமற்ற அதிக சர்க்கரை, உப்பு, பதப்படுத்தப்பட்ட இறைச்சி உணவுகளால் மரணமடைகிறார்கள்  என ஆய்வில் தெரிய வந்துள்ளது. தி லான்ஸெட் ஆன்லைனில் 195 நாடுகளில்  நடத்திய ஆய்வு முடிவுகள், வெளியிடப்பட்டு உள்ளது அதில் கூறி இருப்பதாவது:-

உணவு தொடர்பான இறப்பு விகிதம் உஸ்பெகிஸ்தானில் மிக அதிகமாக இருந்ததுள்ள நிலையில்  இஸ்ரேலில் மிகக் குறைவாக இருந்தது. இந்த இறப்பு விகிதத்தில் அமெரிக்கா 43ஆவது இடத்திலும்  பிரிட்டன் 23ஆவது இடத்திலும் சீனா 140ஆவது இடத்திலும்  இந்தியா 118ஆ வது இடத்திலும் உள்ளன.

விதைகள், பால், முழு தானியங்கள் போன்ற ஆரோக்கியமான உணவுகளின் நுகர்வு சராசரியாக குறைவாக இருந்தது. மேலும் மக்கள் அதிக சர்க்கரை பானங்கள், அதிக பதப்படுத்தப்பட்ட இறைச்சி மற்றும் உப்பு ஆகியவற்றை உட்கொண்டனர்.

ஆய்வில் பரிந்துரைக்கப்பட்ட பருப்பு, விதைகள் பரிந்துரைக்கப்பட்ட அளவுகளில் 12 சதவிகிதம் மட்டுமே மக்கள் சாப்பிடுவதாக ஆய்வில் கண்டறியப்ப ட்டுள்ளது.  பரிந்துரைக்கப்பட்ட 21 கிராமில்  சராசரியாக 3 கிராம் தான்  ஒரு நாளைக்கு  உட்கொள்கின்றனர். பரிந்துரைக்கப்பட்ட அளவை விட சர்க்கரை பானங்களை  10 மடங்கு அதிகமாக குடிக்கிறார்கள்.

சர்க்கரை, உப்பு, கெட்ட கொழுப்புகள் அதிகமான உணவுகள் இதய நோய், பக்கவாதம், நீரிழிவு, பல வகையான புற்றுநோய்களுக்கான ஆபத்து காரணிகளாக அமைகின்றன.

உணவு சம்பந்தமான இறப்புக்கள் இந்த ஆய்வில் 2017-இல் 11 மில்லியன் என கண்டறியப்பட்டது. கிட்டத்தட்ட 10 மில்லியன்  பேர் இதய நோய்களாலும்  புற்றுநோயால் சுமார் 913,000 பேரும் நீரிழிவு 2 வகை  நோய்களால்  339,000 பேரும் பாதிக்கப்பட்டு உள்ளனர்.

எங்கள் ஆய்வில் பிரதான உணவு ஆபத்து காரணிகள் என்பது  சோடியம் அதிக உட்கொள்ளல் அல்லது முழு தானியங்கள், பழங்கள், காய்கறிகள் போன்ற ஆரோக்கியமான உணவுகள் குறைந்த அளவு உட்கொள்ளுதலும் ஆகும் என கூறினார்.


கடன் பிரச்சனை... பெண்ணை கம்பத்தில் கட்டி வைத்து சரமாரி தாக்குதல்

கர்நாடகாவின் சாமராஜ்நகர் மாவட்ட கொலிகல் என்ற பகுதியில் வசித்து வரும் ராஜாமணி என்ற பெண் வாங்கிய கடனை திரும்ப செலுத்தாததால் மின்கம்பத்தில் கட்டி வைத்து அடிக்கப்பட்ட வீடியோ சமூகவலைத்தளங்களில் வேகமாக பரவி வருகிறது.

சிறிய உணவகம் ஒன்றையும், சிட் பண்ட் தொழிலையும் செய்து வரும் ராஜாமணி, வேறு ஒருவரிடம் கடன் வாங்கி அப்பகுதியில் உள்ள மக்களுக்கு கடனாக கொடுத்துள்ளார். அவரிடம் கடன் வாங்கியவர்கள் திரும்ப கடனை தராததால், ராஜமணியால் வாங்கிய கடனை திருப்பி செலுத்த முடியவில்லை.
அவருக்கு பணம் கொடுத்தவர்கள் பணத்தை உடனடியாகத் திரும்பக் கேட்டு மின்கம்பத்தில் கட்டி வைத்து அடித்துள்ளனர். இந்த வீடியோ சமூக வலைதளங்களில் பல அதிர்வலைகளை உருவாக்கியுள்ளது. இந்நிலையில் இந்த சம்பவத்தில் தொடர்புடைய 7 பேரை தற்போது காவல்துறையினர் கைது செய்துள்ளனர்.


சசிகலா ஆயுட்காலம்வரை தேர்தலில் நிற்க தடை!

ஊழல் வழக்கில் தண்டனை பெற்ற அரசியல்வாதிகளுக்கு அவர்களது ஆயுட் காலம் முழுவதும் தேர்தலில் நிற்பதற்கு தடை விதிக்க வேண்டும் என உச்சநீதிமன்றத்தில் தேர்தல் ஆணையம் தெரிவித்துள்ளது. தேர்தல் நடைமுறைகளில் என்னென்ன சீர்திருத்தங்கள் கொண்டு வரப்பட வேண்டும் என்பது குறித்து தேர்தல் ஆணையம் விளக்கம் அளிக்க வேண்டும் என பா.ஜ.க.வைச் சேர்ந்த அஸ்வினி உபாத்யாயா என்பவர் உச்சநீதிமன்றத்தில் வழக்கு தொடுத்தார். முன்னாள் தலைமை தேர்தல் ஆணையர் லிங்டோ, பொது நலன் அறக்கட்டளை என்ற என்.ஜி.ஓ., சார்பிலும் இதேபோன்ற வழக்குகள் உச்சநீதிமன்றத் தில் தொடரப்பட்டன. தற்போது ஊழல் வழக்கில் தண்டனை பெற்ற ஒருவர் ஆறு ஆண்டுகளுக்கு தேர்தலில் போட்டியிட முடியாது என்ற தடை உள்ளது. இதை கடுமையாக்கி ஒருவர் மீது குற்றப்பத்திரிகை தாக்கல் செய்யப்பட்டாலே, அவர்களுக்கு தேர்தலில் போட்டியிட தடை விதிக்க வேண்டும் என அவர்கள் தாக்கல் செய்த மனுவில் தெரிவிக்கப்பட்டிருந்தது. இந்த நிலையில், இந்த வழக்கு நேற்று உச்சநீதிமன்றத்தில் விசாரணைக்கு வந்த போது பல்வேறு பரிந்துரைகளை தேர்தல் ஆணையம் தெரிவித்திருந்தது. அதன்படி ஊழல் வழக்கில் தண்டிக்கப்பட்டவர்களுக்கு ஆயுட் காலம் முழுவதும் தேர்தலில் போட்டியிட தடை விதிக்கலாம் என தேர்தல் ஆணையம் தரப்பில் தெரிவிக்கப்பட்டது. இந்த பரிந்துரைகள் தொடர்பாக உச்சநீதிமன்றம் ஆய்வு செய்து வருகிறது. இந்த பரிந்துரைகளை உச்சநீதிமன்றம் ஏற்றுக் கொண்டால், சொத்துக் குவிப்பு வழக்கில் 4 ஆண்டு சிறை தண்டனை பெற்று தற்போது பெங்களூரு சிறையில் இருக்கும் அதிமுக பொதுச் செயலாளர் சசிகலா வாழ்நாள் முழுவதும் தேர்தலில் போட்டியிட முடியாத நிலையே ஏற்படும். தற்போதுள்ள சட்டப்படி நான்கு ஆண்டுகள் சிறை தண்டனை மற்றும் 6 ஆண்டுகள் தடை என 10 ஆண்டுகள் கழித்து அவர் தேர்தலில் போட்டியிடலாம் என்ற நிலை இருந்து வந்தது. தற்போது அதற்கும் ஆப்பு வைக்கும் வேலையில் தேர்தல் ஆணையம் இறங்கியுள்ளது.


வெ.400 கோடி வருமானத்தை அறிவிக்கவில்லை.  நஜீப்பிற்கு வெ.150 கோடி வரி விதிப்பு.

பெட்டாலிங் ஜெயா,

முன்னாள் பிரதமர் டத்தோஸ்ரீ நஜீப் துன் ரசாக் வெ.150 கோடி கூடுதல் வரியைச் செலுத்த வேண்டும் என உள்நாட்டு வருமான வரி வாரியம் அதிரடியாய் அவருக்கு கடிதம் அனுப்பியுள்ள அதே சமயம், வெளிநாட்டில் இருந்து வரும் அரசியல் நன்கொடைகளுக்கு வரி என்பது கிடையாது என நஜீப் வாதாடுகிறார்.

Read More: Malaysia Nanban Tamil Daily on 2.4.2019


வௌ்ளத்திலிரிந்து மக்களைக் காப்பற்ற இந்திய இரு கப்பல்கள் இலங்கை சென்றன

இலங்கையில் வெள்ளம், நிலச்சரிவு போன்ற இயற்கை அழிவுகளால் பாதிக்கப்பட்டவர்களுக்கு உதவும்வகையில் நிவாரணப் பொருட்களுடன் இரண்டு கடற்படைக் கப்பல்களில் இந்தியா அனுப்பி வைத்துள்ளது. மேல், தென் மற்றும் சப்ரகமுவ மாகாணங்களில் ஏற்பட்டுள்ள பாரிய வெள்ளப்பெருக்கு மற்றும் நிலச்சரிவுகளினால் நூற்றுக்கும் மேற்பட்டோர் உயிரிழந்ததாகவும், 230 பேர் காணாமல் போயுள்ளதாகவும், இலங்கை அரசாங்கம் அறிவித்துள்ளது. மேலும் ஆயிரக்கணக்கான மக்கள் வீடுகளை இழந்து நிர்க்கதியாக தற்காலிக முகாம்களில் தங்கவைக்கப்பட்டுள்ளனர். பாதிக்கப்பட்ட மக்களுக்கு உதவுமாறு இலங்கை அரசாங்கம் விடுத்த வேண்டுகோளை ஏற்று, இந்தியா உடனடியாக உதவ முன்வந்தது. இந்தியக் கடற்படையின் கப்பல் ஒன்று உதவிப் பொருட்களுடன் நாளை கொழும்பு துறைமுகத்தை வந்தடையும் என்றும் மற்றொரு கப்பல், நாளை மறுநாள் கொழும்பு வரும் என்றும் அறிவிக்கப்பட்டுள்ளது.


மரணத்தைத் தீர்மானிப்பவன் இறைவன் மட்டுமே

மக்களும் இறைவழியில் மிகவும் நல்லமுறையில் நேர்மையாகவும் ஒழுக்கம் நிறைந்தவர்களாகவும் ஓரிறைக் கொள்கை நெறிகளுக்குக் கட்டுப்பட்டு வாழ்ந்தனர். சுலைமான் (அலை) அவர்கள், பல்வேறு பிரிவினரை ஒன்றுபடுத்தும் வகையில் ஓரிறைக் கொள்கையைப் போதித்து வந்தார்கள். காற்றை இறைவன் தமது தூதர் சுலைமான் (அலை) அவர்களுக்கு வசப்படுத்தித் தந்ததால் அதன் மூலம் பல இடத்திற்குப் பயணப்பட்டுப் போதித்து வந்ததோடு, ஜின்களை வைத்து பல விஷயங்களை நிறைவேற்றிக் கொண்டார்கள். குறிப்பாக சுலைமான் (அலை) அவர்களுக்குப் பிடித்தமான கட்டடங்களை உருவாக்கவும், சிற்பங்களைச் செதுக்கவும், பாறைக் குவிமாடம் அமைந்த பள்ளிவாசல்களை விரிவுபடுத்தவும் ஜின்களை ஈடுபடுத்தினார்கள். என்னதான் இறைத்தூதரான சுலைமான் (அலை) அவர்களுக்கு இதையெல்லாம் இறைவன் வசப்படுத்தித் தந்திருந்தாலும், முழுக்கட்டுப்பாட்டுடையவன் அல்லாஹ் ஒருவனே, அகிலங்களை ஆளும் அவனுக்குத்தான் அழிவில்லை என்ற உண்மையை மக்களும் ஜின்களும் அறியும் வகையில், சுலைமான் (அலை) ஜின்களுக்கு வேலையை ஏவி விட்டு உட்கார்ந்த இடத்திலேயே இறந்துவிட்டார்கள். சுலைமான் (அலை) அவர்கள் ஊன்றி உட்கார்ந்திருந்த ஊன்றுகோலை கரையான் அரிக்கவே, அவர்கள் தலைசாய்ந்து இயற்கை எய்தினார்கள். இன்னா லில்லாஹி வஇன்னா இலைஹி ராஜிஊன். நிச்சயமாக நாங்கள் அல்லாஹ்வுக்கே உரியவர்கள், மேலும் நிச்சயமாக நாங்கள் அவனிடமே திரும்பிச் செல்ல வேண்டியிருக்கிறது.


பவுண்டேஷன் மற்றும் டிப்ளோமா படிப்பிற்கான மாணவர் நுழைவு

கோலாலம்பூர், ஆக. 1-

2021/2022 கல்வி  ஆண்டுக்கான பவுண்டேஷன்  மற்றும் டிப்ளோமா படிப்புத்துறைக்கான மாணவர் நுழைவு  குறித்து உயர் கல்வி அமைச்சு தக்க விளக்கத்தை வெளியிட்டுள்ளது. இத்தகைய   டிப்ளோமாவிற்கான  கல்வித்திட்டம் சம்பந்தமான  கற்பித்தல் மற்றும் கற்றல்  நடவடிக்கையானது முற்றிலும்  இணையத்தளத்தின் வழியாகவே மேற்கொள்ளப்படும்.

இம்மாதம் முதல் இந்த முறை  தொடங்குகிறது. தற்போது நாடு எதிர்நோக்கியுள்ள  இக்கட்டான  நிலையினை    கருத்தில் எடுத்துக் கொண்டு இத்தகைய  அணுகுமுறை கடைப்பிடிக்கப்படுகிறது என்று அமைச்சு அறிவிக்க விரும்புகிறது. கோவிட்-19   பெருந்தொற்று பரவலை கையாளுவதிலும் தேசிய மீட்சி திட்டத்தை அரசாங்கம் வெற்றி கரமாக அமல்படுத்துவதற்கு உதவும் கடப்பாட்டினை  உயர்கல்வியமைச்சு கொண்டுள்ளது.

எனினும்  இவ்வாண்டும் அக்டோபர் மாதம் முதல் அல்லது அதன் பிறகு வரும் செமஸ்டரிலும் நேர்முக நடவடிக்கையினை மேற்கொள்வது குறித்து  பொது பல்கலைக்கழகம் பரிசீலிக்கலாம். சம்பந்தப்பட்ட  பொது  பல்கலைக்கழகமே இத்தகைய ஏற்பாட்டிற்கு ஆயத்தமாக இருக்கிறதா என்பது இதனை  பொறுத்த விஷயமாகும்.

மேலும் விவரங்கள் பெற விரும்பும் மாணவர்களும் பெற்றோர்களும் 24 மணிநேரமும்  செயல்படும் Bilik Gerakan COVID-19 KPT  உடன்  03-88706777, 6949, 6623, 6628 என்ற  எண்களில் தொடர்புக் கொள்ளலாம்.

உயர்கல்வி  நிலையத்தின் அகப்பக்கத்தில் அல்லது சம்பந்தப்பட்ட உயர்கல்வி நிலையத்தின் ஒருங்கிணைப்பு  அதிகாரியுடன் நேரடியாக தொடர்புக் கொள்ளலாம் என்றும்  உயர்கல்வி  அமைச்சு  இவர்களை கேட்டுக் கொள்கிறது.


ஃபேஸ்புக்கின் புது முடிவு!

ஃபேஸ்புக்கில் பதிவிடும் பதிவுகளின் உண்மைத்தன்மை ஆகியவை என்றும் கேள்விக்குறிதான். போலி செய்திகளை, வதந்திகளை, வெறுப்புப் பிரச்சா ரங்களைக் கட்டுப்படுத்த ஃபேஸ்புக் நிறுவனம் எத்தனை முயற்சிகள் எடுத்தபோதும் அது பெரும்பாலும் தோல்வியிலேயே முடிகிறது. ஒன்று செய்தி உண்மையாகவே, பொய்யாக இருக்கிறது. அல்லது உண்மை பதிவு பொய்யென்று ரிப்போர்ட் செய்யப்படுகிறது.

உண்மை பதிவுகளை, பொய் என்று ரிப்போர்ட் செய்பவர்கள் இன்று அதிகமாகிவருகின்றனர். இதற்கு காரணம் தேடினால், வெறுப்பு மனப்பான்மை உள்ளவர்களே இதுபோன்ற வேலைகளில் ஈடுபடுகிறார்களாம். இவர்களால் உண்மை செய்தியும், அதன் தரத்தை இழந்து பொய் என்னும் கட்டத்துக்குள் சிக்கி, அதிக எண்ணிக்கையில் ரிப்போர்ட் செய்யப்பட்டு அது ஃபேஸ்புக்கால் நீக்கப்படுகிறது, சில சமயம் அந்தப் பதிவாளரும் பிளாக் செய்யப்படுகிறார்.

இதற்கெல்லாம் முற்றுப்புள்ளி வைக்க ஃபேஸ்புக் நிறுவனம் புதிதாக ஒரு முயற்சியை கையில் எடுத்திருக்கிறது. இதற்குமுன் ஒரு பதிவு மீண்டும் மீண்டும் பொய் என்று ரிப்போர்ட் செய்யப்பட்டால் முதலில் அந்தப் பதிவையும், அடுத்தகட்ட நடவடிக்கையாக சம்பந்தப்பட்ட வலைப்பக்கத்தை யும் முடக்குவது என்று முகநூல் நிறுவனம் நடவடிக்கை எடுத்துவந்து.

இதனால் நாம் ஏற்கனவே குறிப்பிட்டது போல் சில உண்மை பதிவுகளும் பாதிக்கப்பட்டுவந்தன. ஆனால் இப்போது வெளியிடப்பட்டிருக்கும் அறிவிப்பின் மூலம், ஒருவர் மீண்டும் மீண்டும் சில பதிவுகளுக்கு பொய் என்று ரிப்போர்ட் செய்தால், முதலில் அவர் எத்தனை முறை இப்படி செய்திருக்கிறார் என்று கணக்கு பார்த்து, பிறகு அவர் உண்மையாக செய்கிறாரா அல்லது அவரின் விருப்ப வெறுப்புகளால் இப்படி செயகிறாரா என்று பரிசோதித்தபிறகு, சம்பந்தப்பட்ட பதிவின் மீதோ அல்லது பொய் என்று ரிப்போர்ட் செயும் நபரின் மீதோ நடவடிக்கை எடுக்கப்படும் என்று ஃபேஸ்புக் நிறுவனம் அறி வித்துள்ளது.


உண்மையிலேயே இது அதிசயம்தான்!'  - கருணாநிதி மீண்ட ‘நம்பிக்கை’ நிமிடங்கள்

கருணாநிதியின் உடல்நிலையில் ஏற்பட்டு வரும் மாற்றங்களை ஆச்சரியத்துடன் கவனித்து வருகின்றனர் மருத்துவர்கள். ' 95 வயதில் இப்படியெல்லாம் நடப்பதற்கு வாய்ப்பில்லை. நேற்று மாலை அவர் மீண்டு வந்தது உண்மையிலேயே அதிசயம்தான்' என்கின்றனர் மருத்துவர்கள்.

சென்னை, ஆழ்வார்பேட்டையில் உள்ள காவேரி மருத்துவமனையின் தீவிர சிகிச்சைப் பிரிவில் அனுமதிக்கப்பட்டிருக்கிறார் தி.மு.க தலைவர் கருணாநிதி. கடந்த 27-ம் தேதி நள்ளிரவில் அவரது உடல்நிலையில் ஏற்பட்ட பின்னடைவு காரணமாக, குடும்ப உறுப்பினர்கள் சோகத்தில் ஆழ்ந்தனர். கடந்த இரண்டு நாள்களாக அளிக்கப்பட்டு வரும் சிகிச்சை தொடர்பான விவரங்களை, அறிக்கையாக வெளியிட்டு வருகிறது காவேரி மருத்துவமனை நிர்வாகம். இந்நிலையில், நேற்று மாலை 5.30 மணியளவில் கருணாநிதியின் உடல்நிலை தொடர்பாக வெளியான தகவலால் பதற்றத்தில் ஆழ்ந்தனர் தொண்டர்கள். இதனையடுத்து, மருத்துவமனை வாயிலில் ஏராளமான பொதுமக்கள் குவிந்தனர். 'கருணாநிதி உடல்நிலை குறித்து விரைவில் அறிக்கை வெளியாகும்' எனவும் செய்தி பரவியதால், கட்சித் தொண்டர்களும் நிர்வாகிகளும் கவலையில் ஆழ்ந்தனர். ' மீண்டு வா தலைவா...' எனப் பெரும் குரலெடுத்துக் கத்தத் தொடங்கினர்.

நேற்று இரவு 9.50 மணியளவில் மருத்துவமனை செயல் இயக்குனர் மருத்துவர் அரவிந்தன் செல்வராஜ் வெளியிட்ட அறிக்கையில், ' தி.மு.க. தலைவர் கருணாநிதியின் உடல்நிலையில் தற்காலிக பின்னடைவு ஏற்பட்டது. ஆனாலும், சிறப்பான மருத்துவ சிகிச்சை மூலம் அவரது உடல்நிலை இயல்பு நிலைக்கு திரும்பும் வகையில் முக்கிய அறிகுறிகள் தென்படுகின்றன. அவருடைய உடல்நிலை தொடர்ந்து உன்னிப்பாக கண்காணிக்கப்பட்டு வருகிறது. மருத்துவ நிபுணர்கள் குழு மூலம் அவருக்கு தொடர்ந்து சிகிச்சை அளிக்கப்படுகிறது' எனத் தெரிவித்திருந்தார். இருப்பினும், தொண்டர்கள் மத்தியில் பதற்றம் நீடித்ததால், இதுதொடர்பாக பேட்டியளித்த ஆ.ராசா, ' உடல்நிலையில் சிறிது நேரம் தற்காலிகமாக பின்னடைவு ஏற்பட்டது. தற்போது டாக்டர்கள் அளித்த தீவிர சிகிச்சையின் காரணமாக அந்த பின்னடைவு சீர்செய்யப்பட்டு நல்ல நிலையில் இருக்கிறார். எனவே, வதந்திகளை நம்பவேண்டாம். பின்னடைவு ஏற்பட்டது உண்மைதான். டாக்டர்களின் தீவிர முயற்சியால் அது சீர்செய்யப்பட்டுவிட்டது' என்றார்.

நேற்று இரவு 10.30 மணியளவில் கருணாநிதியைச் சுற்றிலும் மருத்துவர்கள் நின்று கொண்டிருந்தனர். அவருக்கு வெண்டிலேசன் வைக்கப்படவில்லை. 'ஏதாவது பின்னடைவு ஏற்படுகிறதா?' என்பதையும் தொடர்ந்து கண்காணித்து வருகின்றனர். வீட்டில் இருந்து அவரை மருத்துவமனைக்குக் கொண்டு செல்லும்போதே, ' தேவைப்பட்டால் வெண்டிலேசன் வைப்போம்' என முடிவெடுத்திருந்தனர். நேற்று மாலை கருணாநிதியின் உடல்நிலை தொடர்பாக மாறுபட்ட தகவல் வெளியானதையடுத்து, இன்று காலை 6 மணியளவில் இரண்டு குழந்தைகளோடு அமெரிக்காவில் இருந்து வந்திருக்கிறார் அழகிரி மகள் அஞ்சுகச் செல்வி. விடிய விடிய ஊடக உலகத்தினரும் தொண்டர்களும் மருத்துவமனை வாயிலில் காத்திருப்பதைக் கவனித்த கனிமொழி, அவர்கள் அனைவருக்கும் தண்ணீர் பாட்டிலை ஏற்பாடு செய்து கொடுத்துவிட்டு, கணவர் அரவிந்தனுடன் மருத்துவமனைக்குள் சென்றுவிட்டார். தொடர்ந்து மருத்துவர்களின் தீவிர கண்காணிப்பில் இருக்கிறார் கலைஞர்" என்றார் விரிவாக.

தி.மு.க தலைவர் கருணாநிதியை எடப்பாடி பழனிசாமி சந்தித்துவிட்டுச் சென்ற பிறகு, குடும்ப உறவுகளுக்குச் சில கட்டுப்பாடுகளை விதித்திருக்கிறது காவேரி மருத்துவமனை. அதில், ' குடும்ப உறுப்பினர்களைத் தவிர வேறு யாரும் கருணாநிதி இருக்கும் அறைக்குள் இருக்க வேண்டாம். தொடர்ச்சி யாகப் பார்வையாளர்கள் வருவது நல்லதல்ல. மிக முக்கியமான நிர்வாகிகள் வந்தால் மட்டும் அவரைச் சந்திக்கலாம். எங்களுக்கு ஒத்துழைப்பு கொடுங்கள்' எனக் கேட்டுக் கொண்டுள்ளனர்.

'முதல்வர் எடப்பாடி பழனிசாமியின் நிகழ்ச்சிகள் ரத்து, காவல்துறையின் கெடுபிடிகள், தடியடி, மருத்துவமனை அறிக்கை' என நேற்று மாலை ஒட்டுமொத்த தமிழக மக்களையும் பதற்றத்துக்கு ஆட்படுத்திவிட்டது கருணாநிதியின் உடல்நிலை. ' நுரையீரல், சிறுநீரகம் தவிர அவரது உடல் உறுப்புகளில் பெரிதாக எந்த பாதிப்பும் ஏற்படவில்லை. தா.பாண்டியன் கூறியதுபோல, ' கருணாநிதியோடு இயற்கை போராடிக் கொண்டிருக்கிறது' என்பதுதான் உண்மை. இயல்பிலேயே அதிக மன வலிமை உள்ளவர் கருணாநிதி. அது மருத்துவ சிகிச்சையிலும் பிரதிபலிக்கிறது' என்கின்றனர் மருத்துவ உலகினர்.


பெட்ரோல் டீசல் விலைகள் ஒவ்வொரு புதனன்றும் அறிவிப்பு!

பெட்ரோல், டீசலுக்கான புதிய விலைகள், வரும் மார்ச் 29-ஆம் தேதி தொடக்கம் வாராந்திர அடிப்படையில் அறிவிக்கப்படும் என உள்நாட்டு வர்த்தகம், கூட்டுறவு, பயனீட்டாளர் விவகார அமைச்சர் ஹம்சா ஜைனுடின் கூறினார்.ஒவ்வொரு புதன்கிழமையும் அந்த அறிவிப்பு செய்யப்படும். அதற்கு மறுநாள் புதிய விலைகள் அமலுக்கு வரும் என்று அவர் விளக்கம் அளித்தார். பெட்ரோல் நிறுவனங்களுடன் அண்மையில் நடத்தப்பட்ட பேச்சுவார்த்தைகளின் அடிப்படையில் ஒவ்வொரு புதன்கிழமையும் வாராந்திர அடிப்படையில் புதிய விலைகளை அறிவிக்க அரசாங்கம் ஒப்புக்கொண்டதாக அவர் சொன்னார். நிர்ணயிக்கப்பட்ட விலையிலிருந்து சிறப்புக் கழிவு வழங்க விரும்பும் தனியார் நிறுவனங்களும் பெட்ரோல் நிலைய சில்லறை வியாபாரிகளும் அமைச்சிடமிருந்து அனுமதி பெற்ற பிறகு அவ்வாறு செய்யலாம். அனைத்துலக எண்ணெய் சந்தை விலையை பொறுத்து இதன் விலைகள் அமைந்திடும் என்றார் அவர்.


20 ஆயிரம் வெள்ளி மதிப்புள்ள கஞ்சா பறிமுதல்!

காஜாங் போதைப் பொருள் ஒழிப்பு போலீசார் வெற்றிகரமாக 20 ஆயிரம் வெள்ளி மதிப்புள்ள 9.75 கிலோ எடை கொண்ட கஞ்சாவை கைப்பற்றியதாக காஜாங் போலீஸ் தலைவர் ஏசிபி ஒஸ்மான் பின் ருன்யான் நேற்று காலை பத்திரிகையாளர் சந்திப்பின் போது கூறினார். இந்த நடவடிக்கையின் போது தாங்கள் ஒரு ஆடவரையும் தடுத்து கவைத்துள்ளதாக அவர் கூறினார். காஜாங் ரயில் நிலைய கார் நிறுத்துமிடத்தில் தாங்கள் இந்த போதைப் பொருளை கைப்பற்றியதாகவும் 10 பொட்டலங்களில் இந்த கஞ்சா இலைகள் கட்டப் பட்டிருந்ததாக அவர் மேலும் தெரிவித்தார். கைது செய்யப்பட்ட ஆடவரிடம் தாங்கள் தொடர்ந்து விசாரணை மேற்கொண்டு வருவதாகவும் விசார ணைக்குப் பிறகு இந்த நபர் நீதிமன்றத்தில் குற்றம் சாட்டப்படுவார் என ஏசிபி ஒஸ்மான் கூறினார். வெற்றிகரமாக இந்த போதைப் பொருளை கண்டு பிடித்து பறிமுதல் செய்த காஜாங் போதைப் பொருள் ஒழிப்பு போலீஸ் பிரிவை அவர் பாராட்டினார்.


கலைஞர் நினைவிடத்தில் அஞ்சலி செலுத்த வந்தவர்களுக்கு மதிய உணவு ஏற்பாடு - படங்கள்

தி.மு.க. தலைவர் கலைஞரின் உடல் மெரினா கடற்கரையில் உள்ள அண்ணா நினைவிடம் அருகே அடக்கம் செய்யப்பட்டுள்ளது. உடல் அடக்கம் செய்ய ப்பட்ட நாளில் இருந்து தி.மு.க.வினரும், பொதுமக்களும் திரண்டு வந்து அஞ்சலி செலுத்தி வருகிறார்கள். 3-வது நாளான இன்று தி.மு.க. மகளிர் அணி யைச் சேர்ந்த பெண்கள் அதிக அளவில் வந்து அஞ்சலி செலுத்தினர்.

பொது மக்கள் பலர் தங்கள் குழந்தைகளையும் அழைத்து வந்து குடும்பத்தோடு அஞ்சலி செலுத்தியதை காண முடிந்தது. தனியார் நிறுவனங்களில் பணிபு ரிபவர்களும், கல்லூரி மாணவ-மாணவிகளும் அஞ்சலி செலுத்திவிட்டு சென்றனர். பொது மக்கள் அதிக அளவில் கூடுவதையொட்டி பலத்த போலீஸ் பாதுகாப்பு போடப்பட்டுள்ளது.

கலைஞர் நினைவிடத்தில் அஞ்சலி செலுத்த தேவையான வசதிகள் செய்யப்பட்டுள்ளன என்று திமுக செயல் தலைவர் மு.க.ஸ்டாலின் இன்று காலை செய்தியாளர்களை சந்தித்தபோது தெரிவித்திருந்தார். அதன்படி அஞ்சலி செலுத்த வந்தவர்களுக்கு மதிய உணவு பொட்டலங்கள் வழங்கப்பட்டன. மதிய உணவு வழங்கப்படும் என்று கலைஞர் புகைப்படத்துடன் கூடிய தட்டி வைக்கப்பட்டிருந்தது.  நீண்ட தூரத்திலிருந்து வந்தவர்களுக்கு இது மிகப்பெரிய உதவியாக இருந்ததாக தெரிவித்தனர். திமுக மூத்த நிர்வாகிகள் எ.வ.வேலு, மா.சுப்பிரமணியன், சேகர்பாபு உள்ளிட்டவர்கள் மதிய உணவு பொட்டலங்களை வழங்கினர்.


எரிவாயு குழாய் திட்டங்களில் வெ.490 கோடி ஊழல்

கோலாலம்பூர்,

நாட்டில் நிகழ்ந்த மொத்தம் 940 கோடி வெள்ளி எரிவாயு குழாய் திட்டங்கள் சம்பந்தப்பட்ட ஊழலை நிதியமைச்சு நேற்று அம்பலப்படுத்தி உள்ளது.இந்த இரண்டு திட்டங்களுக் கான மொத்த தொகையில் 88 விழுக்காடு எடுக்கப்பட்டு விட்டது. ஆனால், 13 விழுக்காட்டு பணிகள் மட்டுமே நிறைவடைந்துள்ளன என்பதை நிதியமைச்சு கண்டுபிடித்து இருக் கிறது. கருவூலத்தில் உள்ள பெரும்பாலான அதிகாரிகளின் மீளாய்வுக்கு கொண்டு வரப்படாமல்  இருந்த ரகசிய கோப்புகளில் மறைத்து வைக்கப்பட்டு இருந்த திட்டங்களில் இவையும் அடங்கும்.

Read More: Malaysia Nanban Tamil Daily on 6.6.2018


ஜெயலலிதா-சசிகலா சொத்துக்கள் பறிமுதல்

சென்னை சொத்துக் குவிப்பு வழக்கில் குற்றம்சாட்டப்பட்ட முன்னாள் முதல்வர் ஜெயலலிதா, சசிகலா, இளவரசியின் சொத்துக்களை பறிமுதல் செய்யும் நடவடிக் கைகளை தமிழக அரசு தொடங்கியுள்ளது. ஜெயலலிதா முதல்வராக இருந்த போது வருமானத்திற்கு அதிகமாக சொத்து சேர்த்ததாக தொடரப்பட்ட வழக் கில் நான்கு ஆண்டு சிறைத்தண்ட னையும், ரூ.100 கோடி அபராதமும் விதிக்கப்பட்டது. இந்த வழக்கில் ஜெயல லிதாவின் தோழி சசிகலா, இளவரசி மற்றும் சுதாகர னுக்கு 4 ஆண்டு சிறைத் தண்டனையும், ரூ.10 கோடி அபராதமும் வழங்கப் பட்டது. ஜெயலலிதா மரணமடைந்த நிலையில் மற்ற மூவரும் சிறைத்தண்டனை அனுபவித்து வருகின்றனர். இதைத் தொடர்ந்து குற்றம்சாட்டப்பட்ட 4 பேருக்கு சொந்தமான தமிழகத்தில் 6 மாவட்டங்களில் உள்ள 68 சொத்துகளை பறிமுதல் செய்வதற்கான பணி களை தொடங்க தமிழக அரசு உத்தரவிட்டது. இதைத் தொடர்ந்து சென்னை, காஞ்சிபுரம், திருவள்ளூர் மாவட்டங்களின் ஆட்சியர்கள் முதற்கட்ட நடவடிக் கையை தொடங்கியுள்ளனர். இந்த சொத்துகள் அனைத்தும் பறிமுதல் செய்யப்பட்டவுடன் தமிழக அரசுக்கு சொந்தமானது என வருவாய் துறையினரால் அதிகாரப்பூர்வமாக அறிவிக்கப்படும். இந்த சொத்துகள், சம்பந்தப்பட்ட குற்றவாளிகள் செலுத்த வேண்டிய ரொக்க அபராதத்துக்கான ஈடு அல்ல. இந்த வழக்கில் மொத்தம் 128 சொத்துகள் கையகப்படுத்தப்பட்டாலும், விசாரணை நீதிமன்றம் அவற்றில் 68-ஐ மட்டும் பறிமுதல் செய்ய உத்தரவிட்டது குறிப்பிடத்தக்கது.


திடீர் திருப்பம்.. காங்கிரஸ்-ஆம் ஆத்மி கூட்டணி? டெல்லி அரசியலில் பரபரப்பு

டெல்லி:

திடீர் திருப்பமாக, டெல்லி, மற்றும் ஹரியானாவில், காங்கிரஸ் கட்சியும், ஆம் ஆத்மியும் கூட்டணி அமைத்துள்ளதாக தகவல் வெளியாகியுள்ளது. பகுஜன் சமாஜ் மற்றும் சமாஜ்வாதி கட்சிகள் கூட்டணியில், காங்கிரஸ் கட்சியை சேர்த்துக்கொள்ளவில்லை. இதனால் வட மாநிலங்கள் பலவற்றிலும் காங்கிரஸ் தனித்து விடப்பட்டுள்ளது.

டெல்லி, மற்றும் ஹரியானா மாநிலங்களில் ஆம் ஆத்மி பலமாக உள்ளது. கடந்த லோக்சபா மற்றும் சட்டசபை தேர்தல்களில் அதை அறிந்து கொள்ள முடிந்தது. அதிலும் குறிப்பாக டெல்லியில், ஆம் ஆத்மி ஆட்சி நடைபெற்று வருகிறது. இதையெல்லாம் கருத்தில் கொண்டு, டெல்லி மற்றும் ஹரியா னாவில், அரவிந்த் கெஜ்ரிவாலின் ஆம் ஆத்மி கட்சியுடன், காங்கிரஸ் கூட்டணி பேச்சுவார்த்தைகளை திரைமறைவில் பேசி வந்தது.

டெல்லிக்கு மட்டும் கூட்டணி போதும் என்று காங்கிரஸ் விரும்பியது. ஆனால் ஹரியானாவுக்கும் சேர்த்து கூட்டணி என்றால் ஓகே என ஆம் ஆத்மி திட்டவட்டமாக கூறிவிட்டது. எனவே இறங்கி வந்துள்ளது காங்கிரஸ். டெல்லி மற்றும் அண்டை மாநிலமான ஹரியானாவில் ஆம் ஆத்மியுடன் கூட்டணி வைக்க காங்கிரஸ் முடிவு செய்து பச்சைக் கொடி காட்டிவிட்டதாக செய்திகள் வெளியாகியுள்ளன.

டெல்லியில் 7 லோக்சபா தொகுதிகளும், ஹரியானாவில் 10 லோக்சபா தொகுதிகளும் உள்ளன. அதேநேரம், மற்றொரு அண்டை மாநிலமான பஞ்சா ப்பில் இவ்விரு கட்சிகளும் கூட்டணி அமைப்பது பற்றி இதுவரை பேசவில்லையாம். பஞ்சாப்பில் காங்கிரஸ் ஆட்சி நடக்கிறது. டெல்லியில் ஆம் ஆத்மி ஆட்சியும், ஹரியானாவில் பாஜக ஆட்சியும் நடைபெற்று வருகிறது.

இதனிடையே, டெல்லிக்கு தனி மாநில அந்தஸ்து வழங்கப்படும் என்று காங்கிரஸ் தனது தேர்தல் அறிக்கையை திருத்த உள்ளதாக கூறப்படுகிறது. ஆம் ஆத்மியின் முக்கிய நிபந்தனையாக இந்த கோரிக்கை இருப்பதால், அதற்கு காங்கிரஸ் ஒப்புக்கொண்டுள்ளதாம். ஏற்கனவே, புதுச்சேரியை தனி மாநில மாக அங்கீகரிக்கப்படும் என காங்கிரஸ் தேர்தல் வாக்குறுதியில் கூறியிருந்தது.


கோவையில் தலைதூக்கியுள்ள வன்முறைக்கு முடிவுகட்ட வேண்டும்!

கோவை மார்க்சிஸ்ட் கம்யூனிஸ்ட் கட்சி அலுவலகத்தின்மீது பெட்ரோல் குண்டு வீசப்பட்ட சம்பவத்துக்குக் கடும் கண்டனம் தெரிவித்துள்ள மார்க்சிஸ்ட் கம்யூனிஸ்ட் கட்சியின் மாநிலச் செயலாளர் ஜி.ராமகிருஷ்ணன், கோவையில் சமீப காலமாகத் தலைதூக்கியுள்ள இத்தகைய வன்முறை நடவடிக் கைக்கு முடிவுகட்ட வேண்டும் என்று வலியுறுத்தியுள்ளார். இது தொடர்பாக அவர் இன்று வெளியிட்டுள்ள அறிக்கையில், "கோவை காந்திபுரத்திலுள்ள மார்க்சிஸ்ட் கம்யூனிஸ்ட் கட்சியின் மாவட்டக்குழு அலுவலகத்தின்மீது இன்று (17.6.2017) காலை பெட்ரோல் குண்டு வீசி தாக்குதல் நடத்தப்பட்டிருக்கிறது. இதில் கட்சிக்குச் சொந்தமான நான்கு சக்கர வாகனம் மற்றும் அலுவலகத்தின் ஜன்னல் பகுதி சேதமடைந்துள்ளது. மார்க்சிஸ்ட் கம்யூனிஸ்ட் கட்சியின் கோவை மாவட்டக்குழு அலுவலகத்தின் மீதான இத்தாக்குதலை மார்க்சிஸ்ட் கம்யூனிஸ்ட் கட்சியின் மாநிலச் செயற்குழு வன்மையாகக் கண்டிக்கிறது. மார்க்சிஸ்ட் கம்யூனிஸ்ட் கட்சியின் அலுவலகங்கள் உழைக்கும் மக்கள் தங்கள் பிரச்னைகளுக்குத் தீர்வுகாண அணுகும் இடமாகச் செயல்பட்டு வருகின்றன. கடந்த காலத்தில் கோவை மதக்கலவரத்தால் பாதிக்கப்பட்ட போதெல்லாம் மக்கள் ஒற்றுமைக்காகவும், மத நல்லிணக்கத்துக்காகவும் மார்க் சிஸ்ட் கம்யூனிஸ்ட் கட்சி அளப்பரிய பங்காற்றியுள்ளது. கோவை மாவட்டத்தில் மக்கள் ஒற்றுமையையும், அமைதியையும் குலைக்க விரும்பும் சக் திகள் சமீப காலமாக அதிகரித்து வருவது கவலை தரத்தக்க அம்சமாகும். சமீபத்தில் கன்னியாகுமரி மாவட்டத்திலும் இதேபோன்று மார்க்சிஸ்ட் கம்யூனிஸ்ட் கட்சியின் அலுவலகங்கள் தாக்கப்பட்டதும், கொடிக்கம்பங்கள் வெட் டப்பட்ட சம்பவங்களும் நடைபெற்று இருக்கின்றன. காலை நேரத்தில் கட்சி அலுவலகத்தின்மீது நடைபெற்றுள்ள இந்த வெடிகுண்டுத் தாக்குதலில் ஈடுபட்டவர்களை உடனடியாக கைது செய்து, சட்டப் படியான நடவடிக்கைகள் எடுக்க வேண்டுமெனவும், கோவையில் சமீப காலமாக தலைதூக்கியுள்ள இத்தகைய வன்முறை நடவடிக்கைக்கு முடிவுகட்ட வேண்டுமெனவும் மார்க்சிஸ்ட் கம்யூனிஸ்ட் கட்சியின் மாநில செயற்குழு தமிழக அரசையும், காவல்துறையையும் வலியுறுத்துகிறது. தமிழகத்தின் ஜனநாயக இயக்கங்கள் இத்தகைய வன்முறை தாக்குதலுக்கு எதிராக உறுதியாக கண்டனக் குரலெழுப்ப வேண்டும்" எனக் கேட்டுக் கொண்டுள்ளார்.


குடியுரிமைக்கு வழி பிறந்தது

பெருஜி பெருமாள் - படம்: கி.தீபன்) கோலாலம்பூர், பல்லாண்டுக்கால போராட்டத் திற்குப் பிறகு 70 வயது சுப்பையா நாராயணசாமிக்கு குடியுரிமை கிடைத்துள்ளது. இதுகுறித்து மட்டற்ற மகிழ்ச்சி தெரி வித்த பெரியவர் நேற்று நேரடியாக நண்பன் அலுவலகத்திற்கு வந்து தனது நன்றியினை தெரிவித்துக் கொண்டார். மலேசிய நண்பன் தீர்வை நோக்கி பகுதியில் இப்பெரியவரின் பிரச்சினை இரண்டு முறை முன்னிலைப்படுத்தப்பட்டது. முப்பது வருடத்திற்கு மேலான போராட்டம். சிலாங்கூர் பத்து தீகா பில்மோர் தோட்டத்தைச் சேர்ந்த இவர், ஐந்து முறை மலாய் மொழி சோதனைக்குச் சென்றுள்ளார். குடியுரிமைக்கு வழியே இல்லையா? புதுவாழ்வே இல்லையா? இப்படியாக இவரின் புலம்பல் ஒரு ஏக்கமாக இருந்தது. பலமுறை உள்துறை அமைச்சு அலுவலகத்திற்கு சென்று வந்தார். கடந்த ஜூன் 22ஆம் தேதி யன்று புத்ராஜெயா தேசிய பதிவுத் துறை தலைமையக அலுவலகத்தில் மை டப்தார் இயக்கத்தல் நான் கலந்து கொண்டேன். எனது குடி யுரிமை விண்ணப்பம் சம்பந்த மான ஆவணங்கள் தயார் நிலையில் இருப்பதாக தெரிவிக்கப்பட்டது. உங்களுக்கான குடியுரிமை பத்திரத்தை பெற்றுக் கொள்ளுங்கள் என்று தலைமையக அலுவலகத்திலிருந்து அழைப்பு வந்தது. இம்மாதம் ஜூலை நான்காம் தேதியன்று நான் எனக்குரிய குடி யுரிமை யினை பெற்றுக் கொண்டேன். இறுதியாக இந்நாட்டு குடிமகன் அந்தஸ்து பெற்ற பெரும் பாக்கியம் குறித்து இந்த மூத்த குடிமகன் புலகாங்கிதம் அடைகிறார். என் அனுபவங்களிலிருந்து ஒன்றை தெரிந்துக் கொண்டேன். விடா முயற்சி வெற்றியளிக்கும் என்கிறார் இவர். இவரின் தொடர்பு எண் 012-6508347 அல்லது 03-88801869. தனது அனுபவங் களை வைத்து இதர விண் ணப்பதாரர்களுக்கு வழிகாட்டுதல் வழங்க தயாராக இருக்கிறார் பிறர் நலன் பேணும் சுப்பையா நாராயணசாமி. இறுதியாக மஇகாவிற்கும் தேசிய பதிவு இலாகாவிற்கும் தனது நன்றியினை தெரிவித்துக் கொள்கிறார்.


இந்தியா-பாகிஸ்தானை கவனிக்கும் இலங்கை

கொழும்பு,

இந்தியா-பாகிஸ்தான் இடையிலான பதற்ற நிலையை   இலங்கை உன்னிப்பாகக் கவனித்து வருவதாக பிரதமர் ரணில் விக்ரமசிங்கே தெரிவித்துள்ளார். இலங்கைக்கான பாகிஸ்தான் தூதர் சாஹிட் அகமட் ஹஸ்மத்  பிரதமர் ரணில் விக்ரமசிங்கேவைச் சந்தித்து,  புல்வாமா தாக்குதல் பற்றிய நேரடி நிலவரம் தொடர்பாக விளக்கமளித்தார்.

இந்தியா-பாகிஸ்தான் இடையிலான பதற்ற நிலையை இலங்கை உன்னிப்பாக கவனித்து வருகிறது. இரண்டு நாடுகளுக்கும் இடையிலான பதற்றநிலை மோசமடையக்கூடாது என்பதே இலங்கையின் நோக்கமாகும்.

இரண்டு நாடுகளும் அனைத்து பிரச்சினைகளையும் பேச்சு வார்த்தையின் வழி பேசி தீர்த்துக் கொள்ள வேண்டுமே தவிர போர் மூலமாக அல்ல. ஆகையால் சரியான முறையில் இவ்விவகாரத்திற்கு தீர்வு காண வேண்டும் என ரணில் இரு நாடுகளையும் கேட்டுக் கொள்வதாகத் தெரிவித்தார்.


நீங்கள் அடக்கி வாசியுங்கள்!

உலக வர்த்தக அமைப்பின் விதிமுறைகளுக்குக் கட்டுப்படாமல் சீன பொருட்களுக்கு டிரம்ப் நிர்வாகம் கூடுதல் வரிகளை விதித்தால் அமெரிக்காவுடன் வர்த்தகப் போர் ஏற்படும் என்று சீனா எச்சரித்துள்ளது.அமெரிக்காவுக்கு இறக்குமதியாகும் சீன பொருட்கள் மீது 45% கூடுதல் கட்டணம் விதிக்கப் போவதாக ஏற்கெனவே ஜனாதிபதி டிரம்ப் தெரிவித்திருந்தார். இது குறித்து சீனாவின் வணிகத்துறை அமைச்சக செய்தித் தொடர்பாளர் சுன் ஜீவெய் கூறும்போது, “எந்த உறுப்பினரும் உலக வர்த்தக அமைப்பின் விதிமுறைகளை மீறி தங்கள் சுயநலத்துக்காக செயல்பட்டால் பன்னாட்டு வர்த்தகம் என்பது அர்த்தமற்றதாகி 1930-களின் வர்த்தகப் போர் மீண்டும் ஏற்படவே வழிவகுக்கும்” என்று எச்சரித்துள்ளார். அமெரிக்காவில் சீனப் பொருட்களின் இறக்குமதியால் உள்நாட்டு உற்பத்திகள் கடுமையாக பாதிக்கப்படும் நிலை ஏற்படும் என்பதால் அமெரிக்க நலன் களைக் காக்க இறக்குமதிப் பொருட்களுக்கு சில கூடுதல் கட்டணங்களை விதிக்க டிரம்ப் தலைமையிலான புதிய அரசு பரிசீலித்து செயல்பட்டு வருகிறது. இந்நிலையில் கடந்த வாரம் சீனாவின் வணிகத்துறை அமைச்சர் சோங் ஷான் ஊடகங்களில் தெரிவிக்கும் போது, சீனாவும், அமெரிக்காவும் ஒருவரை யொருவர் சார்ந்து இருப்பவையாகும். ஆகவே இருதரப்பு வர்த்தக உறவுகள் பாதிப்படைந்தால் அது இருநாடுகளுக்கு மட்டுமல்ல உலகப் பொருளா தாரத்திற்கே பின்னடைவை ஏற்படுத்தும் என்றார். அமெரிக்கா எப்படி பிற நாட்டு பொருட்கள், சேவைகளுக்கு தங்கள் சந்தைகளை திறந்து விட்டுள்ளதோ அதே அடிப்படையில்தான் பிற நாடுகளும் அமெரிக்கப் பொருட்களுக்கு சந்தைகளை திறந்து விட வேண்டும் என்று புதிய அமெரிக்க அரசின் வர்த்தகக் கொள்கை தீர்மானித்துள்ளது. சீனா 26% போயிங் விமான ஆர்டர்களைப் பெறுகிறது, அமெரிக்க பீன் ஏற்றுமதியில் 56% அளவுக்கு சீனா பெறுகிறது. ஆட்டோமொபைலில் 16%-ம் ஒருங்கிணைந்த சர்க்கியூட் ஏற்றுமதியில் சீனா 15% அளவுக்கும் பெற்று வருகிறது. 2016-ல் அமெரிக்க-சீனா வர்த்தகம் 519.6 பில்லியன் டொலர்களை எட்டியுள்ளது. இது 1979-ம் ஆண்டைக் காட்டிலும் 207 மடங்கு அதிகமாகும். ஆனால் இதில் பெரும்பாலும் பயனடைவது சீனாவே. சீனாவுக்கான அமெரிக்க ஏற்றுமதிகள் 100 பில்லியன் டொலர்கள். இந்நிலையில் புதிய அமெரிக்க வர்த்தகக் கொள்கை சீனப் பொருட்கள் மீது புதிய கட்டணங்களை சுமத்தினால் அது வர்த்தகப்போருக்கு இட்டுச் செல்லும் அது நன்மை செய்வதை விட தீமையையே அதிகம் ஏற்படுத்தும் என்கிறார் சீன வணிக அமைச்சர் சோங்.


என் மகனைக் காப்பாற்றியவர் ஏ.ஆர்.ரஹ்மான்!

சென்னை, ஆஸ்கார் நாயகன், இசைப்புயல் ஏ.ஆர்.ரஹ்மான் ‘எந்திரன்’ படப்பிடிப்பின் போது இயக்குனர் ஷங்கருக்கு எவ்வளவு பெரிய சாதனையை செதிருக்கார் தெரியுமா உங்களுக்கு. அந்த சாதனையை இயக்குனர் ஷங்கர் கண்ணீர் மல்க கூறியதாவது: ‘நான் சந்தித்தவர்களிலேயே ஏ.ஆர்.ரஹ்மான் மிகக் கடின உழைப்பாளி. இன்னொரு பக்கம் அவர் ஒரு மிகச் சிறந்த மனிதாபிமானி. என் மகன் அர்ஜித் பிறந்ததுல இருந்து தொடர்ந்து அவனுக்கு உடல்நிலை பாதிக்கப் பட்டு குணப்படுத்த முடியாமல் போறதுனு பல துயரங்களை நான் அடைந்தேன். எல்லாத்தையும் நாங்களும் அனுபவிச்சுக்கிட்டு இருந்தோம். வாரம் ஒரு தடவை யாவது டாக்டர்கிட்ட எதுக்காக வாவது அவனை அழைச்சிக்கிட் டுப் போக வேண்டி வரும். ஆறு வயசுலயே எல்லா டாக்டர்களும் மருந்துகளும் அவனுக்கு அத்துப் படி. இந்த விஷயத்தைக் கேள்விப் பட்ட ரஹ்மான், ‘ஷங்கருக்கு நம்பிக்கை இருக்கோ இல் லையோ... பையனை அழைச்சுக் கிட்டு மவுண்ட் ரோட்டில் உள்ள தர்ஹாவுக்கு வரச் சோல்லுங்க’னு அவர் மனைவி மூலமா என் மனைவிகிட்ட சோல்லியுள்ளார். நானும் பையனுக்குச் சரியானாப் போதும்னு போயிருந்தேன். பார்த்தா, ரஹ்மானே அவங்க அம்மாவோட தர்ஹாவுக்கு வந்திருந்தார். என் பையனுக்காக அரை மணி நேரம் ப்ரேயர் பண்ணாங்க. மந்திரிச்சுக் கயிறு எல்லாம் கட்டினாங்க. ரஹ்மான் எவ்வளவு பிஸியானவர்? அவர் ஸ்டுடியோவில் எவ்வளவு பேர் அவர் இசைக்காகக் காத்துக்கிட்டு இருக்காங்கனு எனக்கு நல்லாவே தெரியும். எல்லாத்தையும் விட்டுட்டு, ஒரு மிகச் சிறந்த மனிதாபிமானியா சில மணி நேரங்களை என் மகன் அர்ஜித்துக்காகச் செலவழிச்சு இங்கு வந்தது என்னைக் கண் கலங்க வெச்சிருச்சு. ரெண்டு மூணு நாள்லயே என் மகனுக்கு இருந்த எல்லாத் தொல்லைகளும் நீங்கி நல்லபடியா ஆகிட்டான். ‘எப்படி இது சாத்தியம்’னுலாம் நான் எந்த ஆராச்சிக்கும் போகலை. பையன் நல்லாகிட்டான். அவ்ளோதான். ரொம்ப சந்தோஷப்பட்டேன். நான் என்னன்னைக்கும் ரஹ்மானுக்கு நன்றிக்கடன்பட்டு இருக்கேன்!" என்று கூறினார் ஷங்கர்.


தமிழால் ஈர்க்கப்பட்ட மலாய் மாணவர்கள் தமிழ்ப்பள்ளிகளில் பதிவு.

(எம்.கே.வள்ளுவன்) பாகோ,

தமிழ்ப்பள்ளிகளில் மாணவர்களின் எண்ணிக்கையை அதிகரிக்க மிகப்பெரிய அளவில் பிரச்சாரங்கள் மேற்கொள்ளப்பட்டு வரும் வேளையில், ஜொகூர் மாநிலத்தின் மூன்று தமிழ்ப் பள்ளிகளில் தலா ஒருவர் வீதம் மூன்றுமலாய் மாணவர்கள் முதலாம் வகுப்பில் பதிவு பெற்றிருப்பது தமிழ்ப்பள்ளிகளுக்கு பெருமை சேர்த்துள்ளது. பாகோவிலிருந்து சுமார் 15 கிலோ மீட்டர் தொலைவிலுள்ள பன்ஹெங் தோட்டத் தமிழ்ப்பள்ளியில் மாணவர் பெத்ரா ஃபமிசா பின் கமாருல்ஸமான், கோத்தா திங்கி பெலாட்டா தோட்டத் தமிழ்ப்பள்ளியில் ரோ ஹரிஸ் ரஸாலி பின் ரோ ஹஸ்ரி, துன் அமீனா தமிழ்ப்பள்ளியில் இமானினா குய்சா பிந்தி இப்ராஹிம் ஆகிய மூவரும் தமிழ்க்கல்வியில் தங்கள் பள்ளி வாழ்க்கையைத் தொடங்கியுள்ளனர்.

Read More: Malaysia Nanban Tamil Daily on 3.1.2018


அதிபரின் பிரச்சாரத்தில் இடையூறு ஏற்படுத்திய கரப்பான் பூச்சி

மணிலா,

பிலிப்பைன்ஸ் அதிபரின் பிரச்சார கூட்டத்தில் இடையூறு ஏற்படுத்திய கரப்பான் பூச்சியால் அரங்கத்தில் சிரிப்பலை எழுந்தது. பிலிப்பைன்சில் பொதுத் தேர்தல் நடக்க இருக்கிறது. இதையொட்டி தனது கட்சி சார்பில் போட்டியிடும் வேட்பாளர்களை ஆதரித்து அதிபர் ரோட்ரிகோ டுதர்தே நாடு முழுவதும் தீவிர பிரச்சாரம் மேற்கொண்டு வருகிறார்.

இந்த நிலையில், போஹால் மாகாணத்தில் நேற்று முன்தினம் இரவு நடந்த பிச்ரசார கூட்டத்தில் அதிபர் ரோட்ரிகோ டுதர்தே கலந்துகொண்டு உரை யாற்றினார். அவர் எதிர்க்கட்சிகள் குறித்து ஆவேசமாக பேசிக்கொண்டிருந்த போது, கரப்பான் பூச்சி ஒன்று அவரது வலது தோள்பட்டையின் மீது வந்து அமர்ந்தது.

இதனை பார்த்ததும், அதிபரின் பெண் உதவியாளர், தன் கையில் வைத்திருந்த காகிதத்தால் கரப்பான் பூச்சியை விரட்ட முயன்றார். ஆனால் அது, அதி பரின் தோள்பட்டையில் மேலும், கீழுமாக ஓடி ஆட்டம் காட்டியது. இதனால் கூட்டத்தில் சலசலப்பு ஏற்பட்டது. இதையடுத்து ரோட்ரிகோ டுதர்தே, தனது கையால் கரப்பான் பூச்சியை தட்டிவிட்டுவிட்டு, இது எதிர்க்கட்சியின் சதி என நகைச்சுவையாகக் கூறி, பேச்சை தொடர்ந்தார். இதனால் அரங்கத்தில் சிரிப்பலை எழுந்தது.


ஆப்கானிஸ்தானில் ராணுவத்துடன் மோதல்  25 பயங்கரவாதிகள் கொல்லப்பட்டனர்

காபுல்,

ஆப்கானிஸ்தானில் ராணுவத்துடன் நடந்த மோதலில் 25 பயங்கரவாதிகள் கொல்லப்பட்டனர் என அதிகாரிகள் தெரிவித்தனர். ஆப்கானிஸ்தான் நாட்டு வடக்கு பகுதியில் தலிபான் பயங்கரவாதிகள் மற்றும் பல்வேறு சிறிய பயங்கரவாத குழுக்களின் ஆதிக்கம் சமீபகாலமாக மீண்டும் தலைதூக்க தொடங்கி யுள்ளது. பயங்கரவாதிகள் மீது ஈவிரக்கம் காட்டாமல் நடவடிக்கை எடுக்குமாறு அந்நாட்டின் ராணுவம் மற்றும் போலீசாருக்கு அதிபர் அஷ்ரப் கனி உத்தரவிட்டுள்ளார்.

அவ்வகையில், வடக்கு, வடகிழக்கு ஆப்கானிஸ்தானுக்கு உட்பட்ட பல பகுதிகளில் கடந்த ஓராண்டு காலமாக நடைபெற்ற தேடுதல் வேட்டை மற்றும் மோதல்களில் இருதரப்பிலும் பலர் பலியாகி உள்ளனர். இந்நிலையில், ஆப்கானிஸ்தானில் ராணுவத்தினர் நடத்திய தாக்குதலில் வடக்கு பகுதியில் உள்ள படாக்ஷா மாநிலத்தில் 12 பயங்கரவாதிகளும் கிழக்கு பகுதியில் உள்ள குனார் மாநிலத்தில் 13 பயங்கரவாதிகளும் கொல்லப்பட்டனர் என அதிகாரிகள் தெரிவித்தனர்.


தஞ்சை அருகே ரெயில்களை மறித்து விவசாயிகள் போராட்டம்

தஞ்சை

காவிரி மேலாண்மை வாரியம் அமைக்காத மத்திய அரசை கண்டித்து தமிழகமெங்கும் போராட்டங்கள் நடைபெற்று வருகிறது. பொதுமக்கள், மாணவ அமைப்பினர், விவாசாயிகள் என அனைத்து தரப்பினரும் காவிரி மேலாண்மை வாரியம் அமைக்க வலியுறுத்தி தமிழகமெங்கும் போராட்டம் நடத்தி வரு கின்றனர். இந்நிலையில் காவிரி மேலாண்மை வாரியம் அமைக்க வலியுறுத்தி தஞ்சையில் விவசாயிகள், சோழன் விரைவு ரயிலை மறித்து போராட்டம் நடத்தினர். இன்று காலை 200-க்கும் மேற்பட்ட விவசாயிகள் மறித்து போராட்டம் நடத்தினர். தண்டவாளத்தில் அமர்ந்து விவசாயிகள் போராட்டம் நடத்தி யதால் ரெயில் நிறுத்தப்பட்டது. அதேபோல் திருவாரூரில் விவசாயிகள் பி.எஸ்.என்.எல் அலுவலகத்தை முற்றுகையிட்டு போராட்டம் நடத்தி வரு கின்றனர்.

தஞ்சை அருகே செங்கிட்டியில் திருச்சி தேசிய நெடுஞ்சாலையில் சாலை மறியலில் ஈடுபட்ட 300-க்கும் மேற்பட்ட காவிரி உரிமை மீட்புக் குழுவினர் கைது. நாகையில் காவிரி வாரியம் கோரி விஜய் மக்கள் இயக்கத்தினர் கடலில் இறங்கி போராட்டம்  நடத்தினர். காவிரி மேலாண்மை வாரியம் அமைக்காத மத்திய, மாநில அரசுகளை கண்டித்து தேமுதிக சார்பில்  ராஜபாளையம் ஜவஹர் மைதானம் அருகே மாவட்ட அளவில் கண்டன ஆர்ப்பா ட்டம்  300க்கும் மேற்பட்டோர் பங்கேற்றனர்.

காவிரி மேலாண்மை வாரியம் அமைக்காத மத்திய அரசை கண்டித்து தஞ்சை புதுக்கோட்டை சாலையில் உள்ள எல்ஐசி அலுவலக்தை காவிரி உரிமை மீட்பு குழுவினர் பூட்டு போட்டு ஆர்ப்பாட்டம்; 50 க்கும் மேற்பட்டோர் கைது செய்யப்பட்டனர்.

காவேரி மேலாண்மை வாரியம் அமைக்கக்கோரி செங்குன்றத்தில் தேமுதிகவினர் 300-க்கும் மேற்பட்டோர் சாலை மறியல்; மறியலில் ஈடுபட்டவர்கள் கைது செய்யப்பட்டனர்.


சிறார் மானபங்க விவகாரம்: குற்றவாளிகள் கடுமையாக தண்டிக்கப்படவேண்டும்.

கோலாலம்பூர்,

சிறார்  திருமண  விவகாரம் தொடர்பில் சமயத்திலுள்ள நன்னெறிப் பண்புகளை வலியுறுத்துவதன் முக்கியத்துவத்தை பிரதமரின் துணைவியார்  துன் சித்தி ஹஸ்மா அலி  வலியுறுத்திக் கூறியுள்ளார். சமயத்தலைவர்கள் சமயத்தின் ஒரு குறிப்பிட்ட அம்சத்தின் மீது மட்டுமே கவனம் செலுத்துகின்றனர். சிறார்களுக்கு போதிக்கும் சமய அறிஞர்கள் சமயத்தின் நன்னெறிப் பண்புகளின் மீது  கவனம்  செலுத்துவதாகத் தெரியவில்லை. எந்த ஒரு சமுதாயமும் தங்களின் பிள்ளைகளுக்கு கற்பிப்பதற்கு என சமயமும்  உள்ளிட்ட நன்னெறிப் பண்புகளை கொண்டுள்ளன.

Read More: Malaysia Nanban Tamil Daily on 16.2.2019


600 குடிநுழைவு அதிகாரிகள் அதிரடியாக இடமாற்றம்.

புத்ரா ஜெயா, டிச. 16-

வங்காளதேசிகளை சட்டவிரோதமாக நாட்டிற்குள் கொண்டு வருவதற்கு கடத்தல் கும்பலுடன் தொடர்பு வைத்துள்ளதாக நம்பப்படும்  அதிகாரிகளின் செயல் வெளிச்சத்திற்கு வந்திருப்பதைத் தொடர்ந்து கோலாலம்பூர் அனைத்துலக விமான நிலையத்திலிருந்து நூற்றுக்கும் மேற்பட்ட குடிநுழைவுத்துறை அதிகாரிகள் அதிரடியாக பணியிடம் மாற்றம் செய்யப்படவிருப்பதாக துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி நேற்று அறி வித்துள்ளார்.

கிட்டத்தட்ட 600 அதிகாரிகள், கோலாலம்பூர் அனைத்துலக விமான நிலையத்திலிருந்து வேறு குடிநுழைவு இலாகா பிரிவிற்கு இடம் மாற்றம் செய்யப்படவிருக்கின்றனர். குடிநுழைவுத் துறையை சேர்ந்த சில அதிகாரிகளின் செயலால் அத்துறையின் தோற்றம் பாதிக்கப்பட்டுள்ளது. எனவே குடிநுழைவுத்துறை தோற்றத்திற்கு ஏற்பட்ட களங்கத்தை துடைக்கும் பொருட்டு உடனடி நடவடிக்கையாக நூற்றுக்கும் மேற்பட்ட அதிகாரிகள் விமான நிலையத்திலிருந்து வேறு இடத்திற்கு இடம் மாற்றம் செய்யப்படவிருக்கின்றனர்.

Read More: Malaysia Nanban News Paper on 16.7.2017


காந்தி, நேதாஜியை விமர்சித்த மார்க்கண்டேய கட்ஜு ரஜினியை விட்டுவைப்பாரா?

'முத்துக்களோ கண்கள்... தித்திப்பதோ கன்னம்... சந்தித்த வேளையில் சிந்திக்கவேயில்லை... ' என்ற காலத்தைக் கடந்து ஒலித்துக்கொண்டிருக்கும் தமிழ்த் திரைப்பட பாடல் வரிகள், அவரின் ட்விட்டர் பக்கத்தில் பதிவிடப்பட்டிருந்தது. 'அவருக்கும் தமிழுக்கும் தொடர்பே இல்லையே!' என உற்று நோக்கினால், 'நான் அண்ணாமலை பல்கலைக்கழகத்தில் கம்பர் விடுதியில் தங்கிப் படித்தவன். என் ஃபேவரைட் தமிழ்ப் பாடல் இது' என்றது அவரது பதிவு. இது யாருடைய ட்விட்டர் பக்கம் எனப் பார்த்தால், நம்ம மார்க்கண்டேய கட்ஜு. இந்த கட்ஜு யார்?, இவர் ஏன் அடிக்கடி தமிழகம் பற்றியும் தமிழர் கள் பற்றியும் சகட்டுமேனிக்கு கருத்து வெளியிட்டுக்கொண்டே இருக்கிறார்? சிதம்பரம் அண்ணாமலை பல்கலைக்கழகத்தில் கடந்த 1967-68 காலகட்டத்தில் கட்ஜு படித்துள்ளார். தமிழகத்தில் தங்கிப் படித்ததோடு கட்ஜுவுக்கும் தமி ழகத்துக்கும் உள்ள பந்தம் முடிந்துவிடவில்லை. கடந்த 2004- 05ஆம் ஆண்டுகளில் சென்னை உயர் நீதிமன்றத்தின் தலைமை நீதிபதியாகவும் இருந் துள்ளார். அதனால்தான் தமிழ்நாடு தொடர்பாக அடிக்கடி கருத்து தெரிவித்து வருகிறார். இந்த மார்க்கண்டேய கட்ஜு யார்... அவரின் பின்னணி என்ன? உத்தரப்பிரதேச மாநிலத்தைச் சேர்ந்தவர் கட்ஜு. தாத்தா கைலாஷ் நாத் கட்ஜு, அலகாபாத்தின் புகழ்பெற்ற வக்கீல். அரசியல்வாதியும்கூட. மேலும், மத்தியப்பிரதேசத்தின் முதலமைச்சராக இருந்ததோடு, மேற்கு வங்கம், ஒடிசா மாநிலங்களின் கவர்னராகவும் இருந்துள்ளார். தந்தை சிவநாத் கட்ஜு அலகாபாத் நீதிமன்றத்தில் நீதிபதியாக இருந்தவர். குடும்பமே வாழையடிவாழையாக நீதித்துறையில் பணியாற்றியுள்ளது. மார்க்கண்டேய கட்ஜுவின் ரத்தத்திலேயே சட்டம் ஊறியிருந்தது. சட்டம் பயின்ற அவர், அலகாபாத் நீதிமன்றத்தில் பயிற்சி எடுத்து, வக்கீலாகப் பணியாற்றினார். கடந்த 1991ம் ஆண்டு, அலகாபாத் நீதிமன்றத்தில் (பொறுப்பு) தலைமை நீதிபதியாக நியமிக்கப்பட்டார். 2004ம் ஆண்டு சென்னை உயர் நீதிமன்றத்தில் தலைமை நீதிபதியாக நியமிக்கப்பட்ட அவர், விரைவிலேயே டெல்லி உயர் நீதிமன்றத் தலைமை நீதிபதியானார். பிறகு, 2006ம் ஆண்டு உச்ச நீதிமன்றத்தில் நீதிபதி பதவி. சுமார் 20 ஆண்டுகள் நீதிபதியாக பதவி வகித்த கட்ஜு, 2011ம் ஆண்டு ஓய்வுபெற்றார். பிறகு பிரஸ் கவுன்சில் தலைவராக நியமிக்கப்பட்ட இவர், சர்ச்சைக்குரிய கருத்துகளை தொடர்ச்சியாக வெளியிட்டுவந்தார். ஃபேஸ்புக் பக்கத்தில் அவர் வெளியிட்ட பல பதிவுகள், அதிர்ச்சி ரகம். மார்க்கண்டேய கட்ஜுவின் விமர்சனத்திலிருந்து மகாத்மா காந்தி முதல் ரஜினிகாந்த் வரை எவரும் தப்ப முடியாது. கடந்த 2015ம் ஆண்டு கட்ஜு ஃபேஸ்புக் பக்கத்தில், 'பிரிட்டிஷாரின் ஏஜென்ட்தான் காந்தி. அவர் செய்யவேண்டியதைச் செய்துவிட்டார். இந்திய தேசிய கீதத்தை இயற்றிய ரவீந்திரநாத் தாகூர், பிரிட்டிஷாரின் கைக்கூலி. நேதாஜி, ஜப்பானிய பாசிஸவாதிகளின் ஏஜென்ட்' எனப் பதிவிட்டிருந்தார். ஒருமுறை, 'வெளிநாட்டிலிருந்து பத்து மில்லியன் டாலர் எனக்குக் கொடுத்தால், நானும்தான் சேவை செய்வேனே' எனப் பதிவிட்டு, மதர் தெரசாவை வம்புக்கு இழுந்தார். டெல்லி சட்டமன்றத் தேர்தலின்போது, ஆம் ஆத்மி கட்சியின் ஷாஷியா இல்மியாவின் அழகைப் போற்றிப் புகழ்ந்தார். 'கிரண்பேடிக்குப் பதிலாக இல்மியாவை டெல்லி முதலமைச்சர் வேட்பாளராக பா.ஜ.க அறிவித்தால், எளிதாக வெற்றி பெற்றுவிடும்' என ஜொள்ளியிருந்தார். 'இந்தியர்களில் 90 சதவிகிதம் பேர் முட்டாள்கள்' என்றும் ட்விட்டியிருந்தார். கட்ஜுவும் அருண் ஜெட்லியும் நெருங்கிய நண்பர்கள். கடந்த 2013ஆம் ஆண்டு அவர் எழுதிய கட்டுரையில், 'குஜராத் கலவரத்தில் மோடியின் கைங் கர்யம் இல்லை என்று நம்பவில்லை ' என எழுதியிருந்தார். இதனால் அருண் ஜெட்லிக்கும் கட்ஜுவுக்கும் பெரும் வார்த்தைப்போர் மூண்டது. ‘குஜராத் கலவர வழக்கிலிருந்து உச்ச நீதிமன்றம் மோடியை விடுவித்தது. 'உச்ச நீதிமன்றம் விடுதலை செய்தவரை, உச்ச நீதிமன்ற முன்னாள் நீதிபதியே விமர் சிக்கலாமா?' என்றும் கேள்வி எழுந்தது. உச்ச நீதிமன்றத் தீர்ப்பை, உச்ச நீதிமன்ற நீதிபதியே நம்பவில்லையா?' எனவும் கண்டனம் குவிந்தது. இதனால், நீதிமன்ற அவமதிப்பு நடவடிக்கைக்கும் கட்ஜு ஆளானார். 2014ஆம் ஆண்டு பொதுத் தேர்தலுக்கு ஒருநாள் முன்னதாக கட்ஜு கொடுத்த பேட்டி, தேர்தல் ஆணையத்தையே ஆட்டிவைத்தது. 'அனைவரும் கண்டிப் பாக வாக்களிக்க வேண்டும்' எனத் தேர்தல் ஆணையம் கூவிக்கொண்டிருக்கையில், ''இந்தத் தேர்தலில் நான் வாக்களிக்கப்போவதில்லை. இவர் ஜாட்டா... இஸ்லாமியரா... யாதவரா... இந்துவா எனப் பார்த்து வாக்களிப்பதற்குப் பெயர்தான் ஜனநாயகமா? எனது ஒரு வாக்கு எந்த மாற்றத்தையும் ஏற் படுத்திவிடாது. நான் ஏன் அந்த ஆட்டுமந்தைக் கூட்டத்தில் போய் நிற்க வேண்டும்?'' என்று கூலாக பேட்டி கொடுத்தார் கட்ஜு. பெண்களையும் கட்ஜு விட்டுவைத்ததில்லை. ''பெண்களால் பெரிய பெரிய சாம்ராஜ்யங்கள் வீழ்ந்திருக்கின்றன. இளம் பெண்களின் உடல் அழகைப் பார்த்து விட்டில்பூச்சியாக விழுந்து எரிந்துபோகாதீர்கள்'' என்றும் இளைஞர்களுக்கு அறிவுரையும் கட்ஜுவிடமிருந்து கிடைத்திருக்கிறது. கட்ஜு சமீபத்தில் ரஜினியைச் சீண்டியிருந்தார். ட்விட்டரில் அவர், ‛‛தென்னிந்தியர்கள் மீது எனக்கு மதிப்பு அதிகம். ஆனால், அவர்கள் நடிகை, நடிகர்கள் மீது முட்டாள்தனமான பக்தி வைத்திருப்பதுதான் எனக்குக் குழப்பத்தை ஏற்படுத்துகிறது. ஏன் இப்படி சினிமா நட்சத்திரங்களை மிகைப்படுத்துகிறார்கள்? அண்ணாமலை பல்கலைக்கழகத்தில் படித்தபோது, தமிழ் நண்பர்களுடன் சேர்ந்து சிவாஜி கணேசனின் படம் ஒன்றைப் பார்க்கச் சென்றேன். படத்தின் துவக்கத்தில், சிவாஜி கணேசனின் காலை மட்டும்தான் காட்டினார்கள். அதற்கே ரசிகர்கள் அரங்கையே அதிரவைத்து ஆர்ப்பாட்டம் செய்தனர். ரஜினிகாந்த் ரசிகர்களும் அப்படித்தான் இருக்கிறார்கள். ரஜினிகாந்த் ஏன் முதல்வர் ஆக வேண்டும்... அவர் ஏன் ஜனாதிபதி ஆக வேண்டும்? வேலையில் லாத் திண்டாட்டம், வறுமை, பசி, பட்டினி. இதற்கெல்லாம் ரஜினியிடம் தீர்வு உள்ளதா? ரஜினியிடம் ஒன்றுக்கும் தீர்வு இல்லை என்று நினைக்கிறேன். பாலிவுட் நடிகர் அமிதாப் பச்சன் போன்று ரஜினிகாந்த் மண்டையிலும் ஒன்றும் இல்லை’ என குறிப்பிட்டிருந்தார்.


பல விவகாரங்களில் என் தந்தையுடன் இப்போது ஒத்திசைந்து போகிறேன்.

பெட்டாலிங் ஜெயா,

பல விவகாரங்களில் தன் தந்தையுடன் இப்போது தான் ஒத்திசைந்து போவதாக முன்னாள் பிரதமர் துன் டாக்டர் மகாதீர் முகமட்டின் மூத்த மகள் மரினா மகாதீர் தெரிவித்தார்.அரசாங்கத்துடன் முன்பு சில விவகாரங்களில் தான் உடன் பாடின்றி கருத்து வேறுபாடுகள் கொண்டிருந்ததாகவும் டாக்டர் மகாதீரின் 22 ஆண்டுகால ஆட்சியின்போது எழுந்த சில பிரச்சினைகள் மீதும் தனக்கு கருத்து வேறுபாடுகள் இருந்ததாகவும் அவர் குறிப்பிட்டார்.ஊழலுக்கு எதிராக உடனடி நடவடிக்கை, முன்னாள் துணைப்பிரதமர் டத்தோஸ்ரீ அன்வார் இப்ராஹிமுடனான டாக்டர் மகாதீரின் கூட்டணி, வீதி பேரணிகள் மீதான டாக்டர் மகாதீரின் எண்ணத்தில் ஏற்பட்டிருக்கும் மாற்றம் போன்ற விவகாரங்களில் இப்போது அவருடன் தான் ஒத்திசைந்து போவதாக அவர் கூறினார்.

Read More: Malaysia Nanban Tamil Daily on 20.3.2018


இங்கிலாந்தின் உயர்பதவியில் மலேசியத் தமிழ்ப்பெண் கலைமதி

இங்கிலாந்தில் தலைமையகத்தைக் கொண்டுள்ள ஜெர்னல் ஆஃப் மெடிக்கல் மைக்ரோபயாலஜி எனும் மருத்துவ சஞ்சிகையின் இணை தலைமை ஆசிரி யராகப் பொறுப்பில் அமர்த்தப்பட்டுள்ளார் மலேசிய ஆய்வாளரும், பேராசிரியருமான கலைமதி. மலேசியாவின் மிகவும் பிரபலமான தமிழ் மூதறிஞர், காலஞ் சென்ற டாக்டர் கலியபெருமாளின் இரண்டாவது மகளான இவர் ஈப்போ தேசிய மாதிரி ஆரம்பத் தமிழ்ப் பள்ளியில் படித்தவர் என்பது குறிப் பிடத் தக்கது. மலாயா பல்கலைக்கழகத்தில் நுண்ணுயிர் மரபியல் துறையில் பி.எஸ்.சி ஹானர்ஸ் பட்டம் பெற்ற இவர், பிறகு அமெரிக்கா, டெனசி பல்கலைக் கழகத்தில் அத்துறையில் மாஸ்டர்ஸ் பட்டம் பெற்றார். இந்த சஞ்சிகையை பொறுத்த வரையில், இங்கிலாந்திற்கு வெளியே உள்ள ஒரு விஞ்ஞானிக்கு இவ்வளவு பெரிய பொறுப்பை வழங்கியிருப்பது இதுவே முதல் முறையாகும்.


பழிவாங்கும் அரசியலுக்கு நாங்கள் துணைபோக மாட்டோம்

பழிவாங்கும் அரசியலுக்கு இலங்கை தொழிலாளர் காங்கிரஸ் எந்தவொரு சந்தர்ப்பத்திலும் துணை போகாது. எனவேதான்  நாங்கள் வாக்களிப்பில் கலந்து கொள்ளவல்லை என நுவரெலியா மாவட்ட நாடாளுமன்ற உறுப்பினர் ஆறுமுகன் தொண்டமான் தெரிவித்தார்.

தலைமை அமைச்சர் ரணில் விக்கிரமசிங்கவுக்கு எதிராக கூட்டு எதிரணியினரால் கொண்டுவரப்பட்ட நம்பிக்கையில்லாத் தீர்மானம் மீதான வாக்கெ டுப்பின் போது இலங்கை தொழிலாளர் காங்கிரஸின் உறுப்பினர்கள் பங்கேற்கவில்லை. இது தொடர்பாக கொட்டகலையில் நடைபெற்ற ஊடக சந்திப்பின் போதே அவர் இவ்வாறு தெரிவித்தார்.

மேலும்,இதற்குமுன்னரும் அமைச்சர் ரவி கருணாநாயக்க மீது கொண்டுவரப்பட்ட நம்பிக்கையில்லாத் தீர்மானத்தின் போதும் இந்த நிலைப்பாட்டைத்தான் இலங்கை தொழிலாளர் காங்கிரஸ் கடைபிடித்தது. இது மக்களின் தீர்ப்பு. எனவே மக்களின் தீர்ப்பே இறுதியானது. இது தொடர்பாக நாங்கள் சொல்வ தற்கு எதுவுமில்லை என்றார் அவர்.


மாஹ்சா பல்கலைக் கழகத்தின் 14ஆவது பட்டமளிப்பு விழாவில், பிரியேஸ் நாயர் மருத்துவத் துறையில் பட்டம் பெற்றார். குத்தகை யாளரான டத்தோ ஜனார்த்தனன் - சுசீலா தம்பதியரின் இரண்டா வது புதல்வரான பிரியேஸ் நாயர், மருத்துவராக வேண்டும் எனும் தன் தந்தையாரின் கனவை நனவாக்கியதில் பெருமை கொள்கிறார்.

எதிர் காலத்தில் புற்றுநோய் அறுவை சிகிச்சை நிபுணராக வேண்டும் எனும் லட்சியத்தைக் கொண்டிருக்கிறார். அவரின் சகோதரி ரஷ்யாவில் மருத்துவத் துறையில் பட்டம் பெற்றதோடு இளைய சகோதரரும் ஐ.எம்.யூ பல்கலைக்கழகத்தில் மருத்துவத் துறையில் இரண்டாம் ஆண்டில் படித்து வருவது குறிப்பிடத்தக்கது.


தமிழகத்தில் கூட்டணி குறித்து கவலைப்படவில்லை: தமிழிசை சவுந்தரராஜன்

கொடைக்கானலில் நடைபெற்று வரும் மருத்துவ கருத்தரங்கில் கலந்து கொள்ள தமிழக பா.ஜ.க. தலைவர் தமிழிசை சவுந்தரராஜன் வெள்ளிக்கிழமை வருகை தந்தார். அப்போது அவர் செய்தியாளர்களிடம் பேசுகையில்,

அடுத்த ஆண்டு நடைபெற உள்ள நாடாளுமன்ற தேர்தலுக்காக தொண்டர்களை தயார்படுத்தி வருகிறோம். கட்சியின் தலைவர் அமித்ஷாவின் உத்தரவின்படி 20 சட்டமன்ற பொறுப்பாளர்கள் நியமனம் செய்யப்பட்டு தமிழகம் முழுவதும் சுற்றுப்பயணம் செய்ய உள்ளனர். தமிழகத்தில் கூட்டணி குறித்து கவலைப்படவில்லை. இருப்பினும் செப்டம்பர், அக்டோபர் மாதங்களில் கூட்டணி குறித்து பேசப்படும். வருகிற நாடாளுமன்ற தேர்தலில் கூட்டணி அமைத்து போட்டியிடுவோம். பா.ஜ.க. ஆட்சியில் மக்கள் நன்றாக உள்ளனர்.

தமிழக அரசு மத்திய அரசுடன் இணைந்து செயல்பட்டு பல திட்டங்களை செயல்படுத்தி வருகின்றது. ஆனால் கடந்த காங்கிரஸ் ஆட்சியில் இணைந்து செயல்பட்ட தி.மு.க. எந்த திட்டத்தையும் செயல்படுத்தவில்லை. மத்திய அரசு கொண்டு வரும் ஆக்கப்பூர்வமான திட்டத்தினை குறை கூறுவதிலேயே குறியாக உள்ளனர். மோடி பல நல்ல திட்டங்களை கொண்டு வந்துள்ளார்.

புதிதாக கட்சி தொடங்குபவர்கள் எந்த தாக்கத்தையும் ஏற்படுத்த மாட்டார்கள். தலைப்பு செய்தியாக வருபவர்கள் தலைவராக வர முடியாது. உலக அளவில் பொருளாதாரத்தில் பல நாடுகளை பின்னுக்குத்தள்ளி இந்தியா 6-வது இடத்தினை பிடித்து சாதனை புரிந்துள்ளது. மோடியை குறை சொல்பவர்கள் உலக அளவில் பெயர் கிடைத்தாலும் பாராட்டுவது இல்லை.

தமிழகத்தில் பல திட்டங்கள் பாராட்டப்பட்டாலும் சில திட்டங்களை எச்சரிக்கையாக கையாளவேண்டும். பேரிடர் மேலாண்மை பயிற்சி மேற்கொண்ட லோகேஸ்வரி என்ற மாணவி உயிரிழந்தது ஒப்புக் கொள்ளக் கூடியதாக இல்லை. இதற்கு கல்லூரி நிர்வாகம் பொறுப்பேற்க வேண்டும். முதலுதவி, ஆம்புலன்ஸ் வசதி இல்லாமல் நடத்தப்பட்ட இந்த பயிற்சி குறித்து விசாரிக்க வேண்டும். இவ்வாறு கூறினார்.


என்னை லாக்கப் உடையில் பார்க்க பலருக்கு ஆர்வம்.

கோலாலம்பூர்,

எனக்கு லாக்கப் (தடுப்புக்காவல்)  உடை கொடுத்து, அந்த உடையில் என்னைப் பார்க்கவே பலருக்கு ஆர்வமாக இருக்கிறது என்று முன்னாள் பிரதமர் துன் டாக்டர் மகாதீர் முகமட் நேற்று  தெரிவித்தார். பூகிஸ்காரர்கள், கடற்கொள்ளையர்கள் என்று  துன் மகாதீர் ஏளனமாகப் பேசியதற்கு சிலாங்கூர் சுல்தான் கண்டனம் தெரிவித்து ஒரு நாள்கூட ஆகாத நிலையில் துன் மகாதீர் மேற்கண்டவாறு கருத்துரைத்தார்.

துன் மகாதீரின் கருத்து பூகிஸ் சமூகத்தினரை அவமதிக்கும் ஒரு முயற்சி என்பதோடு அவர்களுக்கு எதிராக வெறுப்பை தூண்டிவிடுவதாகும் என்று சுல்தான் கூறியிருந்தார்.துன் மகாதீரின் பேச்சு தேசநிந்தனைச் சட்டம் 1948 இன் கீழ் விசாரிக்கப்பட வேண்டும் என்றும் அவருக்கு எதிராக சட்ட நடவடிக்கை எடுக்கப்பட  வேண்டும் என்றும் சிலாங்கூர் அரச மன்றம் கருத்து தெரிவித்ததாக சுல்தான் தெரிவித்திருந்தார்.

Read More: Malaysia Nanban News paper on 4.11.2017


கணவரின் கை எங்கே?

ஈப்போ கணவரை கொலை செய்துவிட்டு அவரின் இடது கரத்தை வெட்டி எடுத்துச் சென்ற கொடியவர்களுக்கு எதிராக போலீசார் மேற்கொண்ட புலன் விசா ரணையில் மன நிறைவு கொள்ளாத மாது ஒருவர் நேற்று இங்குள்ள மத்திய காவல் நிலையத்தில் போலீஸ் புகார் செய்தார். என் கணவரின் துண்டிக் கப்பட்ட இடது கரம் எங்கே? அதனை ஏன் போலீசார் எங்களிடம் ஒப்படைக்கவில்லை என்ற கேள்வியும் எழுப்பினார். கடந்த மே 5ஆம் தேதி காலை 8.20 மணியளவில் லெங்கோங் கோத்தா தம்பான் எனுமிடத்தில் உள்ள காப்பிக்கடை ஒன்றில் முதியவர் லட்சுமணன் த/பெ கந்தன் இரண்டு ஆடவர்களால் வெட்டிக் கொலை செய்யப்பட்டார். கொலையுண்ட அந்த முதியவரின் இடது கரத்தை வெட்டி துண்டாக்கி அதயைும் அந்த கொலையாளிகள் எடுத்துச் சென்றுள்ளனர். இக்கொடூரச் சம்பவத்திற்கு பிறகு இரண்டு இந்திய ஆடவர்களை போலீசார் கைது செய்து நீதிமன்றத்தில் குற்றஞ்சாட்டினர், என்றாலும் முதியவரின் இடது கரம் ஒப்படைக்கப்படவில்லை. முதியவரின் இறுதிச் சடங்கும் முடிந்துள்ள நிலையில் குற்றஞ்சாட்டப்பட்டவர்கள் ஜாமினில் வெளியேறி விட் டனர். இவ்விவகாரம் குறித்து லெட்சுமணன் குடும்பத்தினர் பெரும் மன உளைச்சலுக்கு உள்ளானார்கள். குறிப்பாக அவரது மனைவி திருமதி பாக்கியம் மிகுந்த மனவேதனையில் இருந்தார். தனது கணவரின் மரணத்திற்கு காரணமானவர்களுக்கு நீதிமன்றம் தகுந்த தண்டனை வழங்க வேண்டும் என்று கோரியும், துண்டிக்கப்பட்ட கணவரின் இடது கரத்தை ஒப்படைக்க கோரியும் போலீஸ் புகார் செய்வதற்கு சென்ற போது போலீசார் புகாரை பெற மறுத்துவிட்டது ஏமாற்றத்தை தந்தது என்று திருமதி பாக்கியம் கூறினார். மேலும் என் கணவரின் மரணத்திற்கு காரணமானவர்கள் எங்கள் இடத்திலேயே இருந்ததால் எங்களுக்கு பாதுகாப்பு இல்லை என்று கருதி எனது ஏழு பிள் ளைகளையும் அழைத்துக் கொண்டு நாங்கள் ஈப்போவிற்கு வந்து விட்டோம். புந்தோங் சட்டமன்ற உறுப்பினர் ஆதி.சிவசுப்பிரமணியம் அவர்களிடம் முறையிட்டோம். எங்களுக்கு நியாயம் வேண்டும் என்று வேண்டினோம். நேற்று குடும்ப உறுப்பினர்களுடன் ஈப்போ மத்திய போலீஸ் நிலையம் வந்த ஆதி. சிவசுப்பிர மணியம், திருமதி பாக்கியம் போலீஸ் புகார் செய்வதற்கு உதவி செய்தார். இவ்விவகாரம் மிக கடுமையாக கருத வேண்டிய போலீஸ் படை இதில் அலட்சியப் போக்கு காட்டக்கூடாது என்பதால் இவ்விவகாரத்தை அடிமட்டத்திலிருந்து மீண்டும் விசாரணை செய்ய பேரா போலீஸ் படைத் தலைவர் உத்தரவிட வேண்டும் என்று பாக்கியம் கோரிக்கை விடுத்தார்.


மலேசியாவில் சாதித்த கனடா தமிழ்ச் சிறுவன்

கோலாலம்பூர்,

கனடாவில் வசிக்கும் தமிழ்ச் சிறுவனான நீலக்ஷன் ராஜ்குமார், இங்கு நடைபெற்ற கணித வினாடி வினா போட்டியில், 8 நிமிடங்களில் 200 கணிதக் கேள்விகளுக்கு விடையளித்துச் சாதனை படைத்துள்ளார். கனடாவின் அஜாக்ஸ் (Ajax)  நகரிலுள்ள மைக்கல் ஜீன் பள்ளியில் ஐந்தாம் வகுப்பில் படித்து வரும் நீலக்ஷன், இரண்டாம் ஆண்டில் படிக்கும் போதே, பள்ளியில் கற்றுத் தரப்படும் கணிதப் பாடத்தில் திருப்தி கொள்ளாமல்  தனியார் கணித வகுப்பில் சேர்ந்து, கணிதப் பயிற்சிகளை மேற்கொண்டார்.

தனியார் கணித வகுப்பில், மிகவும் சிரமமான கணிதப் பயிற்சிகள் தரப்படும். அங்கு ‘கால்குலேட்டர்’ எனப்படும் கணிதக் கருவியை பயன்படுத்த முடியாது. கணிதப் பாடத்தை மனக்கணக்குப் போட்டு செய்யும் பயிற்சி மட்டுமே அங்கு வழங்கப்படுகிறது.

Read More: Malaysia Nanban Tamil Daily on 10.2.2018


இந்திய உணவகங்களில் உள்நாட்டுச் சமையல்காரர்களை மட்டுமே பணிக்கு அமர்த்தவேண்டும்.

(பார்த்திபன் நாகராஜன்) பெட்டாலிங்ஜெயா,

இந்திய உணவகங்க ளில் உள்நாட்டு சமையல் காரர்களை நியமிக்கும் திட்டம் வரும் ஜூலை 1ஆம் தேதி முதல் நடைமுறைபடுத்தப்பட வேண்டும் என்று மனி தவள அமைச்சர் எம். குலசேகரன் நேற்று அறிவித்தார். தொழிலாளர்கள் பற்றாக்குறை பிரச்சினைக்கு உரிய தீர்வு காணும் வகையில் 11 இந்திய வர்த்தக சங்கங்கள் நேற்று அமைச்சர் குலாவை சந்தித்து பேச்சுவார்த்தை நடத்தின.

Read More: Malaysia Nanban Tamil Daily on 22.6.2018


இரு இந்திய சகோதரர்களுக்கு இன்று தூக்குத் தண்டனை!

பத்து ஆண்டுகளுக்கு முன்பு ஆடவர் ஒருவருக்கு மரணம் விளைவித்ததற்காக தூக்குத்தண்டனை விதிக்கப் பட்ட இரு இந்திய சகோதரர்களுக்கு இன்று வெள்ளிக்கிழமை அதிகாலையில் தண்டனை நிறைவேற்றப் படு கிறது. தண்டனை நிறைவேற்றத்தை ஒத்திவைக்குமாறு அந்த சகோதரர்களின் குடும்பத்தினர், நெகிரி செம் பிலான் யாங்டி பெர்துவான் பெசாருக்கு கடிதம் எழுதியுள்ளனர். சுந்தர் த/பெ பத்துமலை (வயது 40), பி. ரமேஷ் த/பெ பத்துமலை (வயது 45) ஆகிய இருவருக்கும் இன்று அதி காலை 6 மணிக்கு தூக்குத்தண்டனை நிறைவேற்றப்படும் என்று காஜாங் சிறைச்சாலை நிர்வாகம் அறிவித் துள்ளது. இதனைத் தொடர்ந்து தங்கள் வழக்கறிஞர் பி. உதயக்குமார் மூலமாக அவர்கள் தண்டனையை ஒத்தி வைக்குமாறு நெகிரி சமஸ்தானாதிபதியிடம் முறையிட்டுள்ளனர். சம்பந்தப்பட்ட குடும்பத்தினர் அந்த இரு சகோதரர்களையும் சந்தித்து பேசுவதற்கு சிறைத்துறை நேற்று காலை 9 மணியளவில் ஒரு மணி நேரம் ஒதுக்கித் தந்தது. கடந்த 10 ஆண்டு காலமாக சிறைச்சாலையில் தண்டனையை அனுபவித்து வந்ததே அந்த சகோதரர்களுக்கு வழங்கப்பட்ட பெரிய தண்டனையாகும். தாங்கள் புரிந்த குற்றத்திற்காக அவர்கள் மிகவும் வருந்துகின்றனர். மிக குறுகிய இடத்தில் இரும்புக்கம்பிக்கு பின்னால் நாள் ஒன்றுக்கு 23 மணி நேரம் அவர்கள் தண்டனையை அனுபவித்தனர். ஒரு மணி நேரம் மட்டுமே அவர்கள் இளைப்பாறுவதற்கு அனுமதிக்கப்படுகிறது. மேலும் அவர்கள் காற்றோட்டமே இல்லாத இடத்தில் அடைத்து வைக்கப்பட்டு இருப்பதால் உடல் ஆரோக்கியம் வெகுவாக பாதிக்கப்பட்டுள்ளதாக அவர்களின் கருணை மனுவில் உதயக்குமார் குறிப்பிட்டுள்ளார். கடந்த 2006 ஆம் ஆண்டு பிப்ரவரி 4 ஆம் தேதி இரவு 9.30 மணிக்கும் பின்னிரவு 12.45 மணிக்கும் இடைப்பட்ட நேரத்தில் நெகிரி செம்பிலான், மம்பாவ், போர்ட்டிக்சனை நோக்கி செல்லும் ஜாலான் லாபு, 19 ஆவது கிலோமீட்டரில் கிருஷ்ணன் த/பெ ராமன் (வயது 35) என்பவரை காருக்குள்ளேயே வெட்டிக்கொன்றதாக அவ்விரு சகோதரர்கள் மீது குற்றஞ்சாட்டப்பட்டிருந்தது. போர்ட்டிக்சன், லுக்குட், தாமான் பண்டார் ஸ்பிரிங் ஹில்லை சேர்ந்த இவ்விரு சகோதரர்களும் குற்றவாளிகள் என்று உயர்நீதிமன்றம் தீர்ப்பு அளித்தது. கூட்டரசு நீதிமன்றமும் அவர்களின் தண்டனையை உறுதி செய்தது.


விமானத்தில் தொழிநுட்பக் கோளாறு!

சென்னையில் இருந்து அந்தமான் புறப்பட தயாராக இருந்த விமானத்தை இயக்குவதற்கு முன்பு விமானி சோதனை செத போது தொழில்நுட்ப கோளாறு கண்டுபிடிக்கப்பட்டதால் 152 பயணிகள் அதிர்ஷ்டவசமாக உயிர் தப்பினர். சென்னை விமான நிலையத்தில் இருந்து அந்தமானுக்கு நேற்று அதிகாலை ஏர்-இந்தியா விமானம் புறப்பட தயாராக இருந்தது. அதில் 152 பயணிகள் ஏறி அமர்ந்து இருந்தனர். விமானத்தை இயக்குவதற்கு முன்பு விமானி சோதனை செத போது விமான இயந்திரத்தில் கோளாறு இருப்பதை கண்டுபிடித்தார். இதுகுறித்து அவர் விமான நிலைய கட்டுப்பாட்டு அறைக்கு தகவல் தெரிவித்தார். உடனே ஊழியர்கள் வந்து இயந்திர கோளாறை சரி செயும் பணியில் ஈடுபட்டனர். ஆனால் கோளாறு உடனடியாக சரி செயப்படவில்லை. இதனால் பயணிகள் 3 மணி நேரம் காத்து கிடந்தனர். இதையடுத்து மாற்று விமானம் 10.30 மணிக்கு அந்தமான் செல்லும் என்று பயணிகளிடம் தெரிவிக்கப்பட்டது. விமானம் புறப்படுவதற்கு முன்பே விமானி சாமர்த்தியமாக இயந்திர கோளாறை கண்டுபிடித்ததால் அசம்பா விதம் தவிர்க்கப்பட்டது. இதனால் 152 பயணிகள் அதிர்ஷ்டவசமாக தப்பினர்.


4-வது நாளாக இருட்டில் தவிக்கும் குமரிமாவட்டம்; விரைவில் சீரமைக்கப்படும்

சென்னை

கன்னியாகுமரி மாவட்டத்தில்  ஒகி புயலால்ஆயிரம் மின்கம்பங்களும், 100க்கும் மேற்பட்ட டிரான்ஸ்பார்மர்களும் சேதமடைந்தது தெரிய வந்தது. இதன் காரணமாக 1,500 மீட்டர் உயர் மின் அழுத்த பாதையும், 2,400 மீட்டர் குறைந்த மின் அழுத்த பாதையும் சேதம் அடைந்துள்ளது. மின்கம்பங்களை மாற்றி, மின்பாதையை சீரமைக்க வெளி மாவட்டங்களில் இருந்து மின்வாரிய ஊழியர்கள் வரவழைக்கப்பட்டனர். நேற்று முதல் அவர்கள் நாகர்கோவில் மற்றும் மாவட்டத்தின் பிற நகரங்களில் மின் விநியோகத்தை சீரமைக்கும் பணியில் ஈடுபட்டனர்.

இன்று 4-வது நாள் ஆன பின்பும் மாவட்டத்தின் எந்த பகுதியிலும் மின் விநியோகம் முழுமையாக சீரடையவில்லை. எங்குமே மின் விநியோகம் நடக்கவில்லை. இதனால் 29-ந்தேதி இருளில் மூழ்கிய குமரி மாவட்டம் இன்று 4-வது நாளாக இருட்டில் தவிக்கிறது. மின்சார தட்டுப்பாடால் மாவட்டத்தில் எங்குமே குடிநீர் விநியோகம் நடை பெறவில்லை. மோட்டார் இயங்கினால் மட்டுமே தண்ணீர் சப்ளை செய்ய முடியும் என்று குடிநீர் வாரிய ஊழியர்கள் கூறுகிறார்கள். பல இடங்களில் மக்கள் மொட்டை மாடியில் இருந்து விழும் மழை நீரை சேமித்து வீட்டு தேவைகளுக்கு பயன்ப டுத்துகிறார்கள்.   ஆனால்  குடிக்க தண்ணீரின்றி தவிக்கிறார்கள்.

ஏ.டி.எம். மையங்களும் இயங்கவில்லை. வெளி இடங்களில் இருந்து உதவிக்கு வாருங்கள், உணவு தாருங்கள் என்று கேட்பதற்கு கூட செல்போன்கள் பயன்படவில்லை. அவையும் மின்சாரம் இல்லாததால் செயல்படவில்லை. குமரி மாவட்டத்தில் புயல் நிவாரண பணிகளை முடுக்கி விட மின்துறை அமைச்சர் தங்கமணி மற்றும் வருவாய்த்துறை அமைச்சர் உதயகுமார் ஆகியோர் மாவட்டத்தில் முகாமிட்டு உள்ளனர். அவர்கள் முதல்-அமைச்சர் எடப்பாடி பழனிச்சாமி உத்தரவுப்படி நிவாரண பணிகளை துரிதப்படுத்தி வருகிறார்கள்.

அவர்களிடம் மாவட்டத்தில் மின் விநியோகத்தை உடனடியாக சீரமைத்து தர வேண்டுமென்று பொதுமக்கள் கோரிக்கை விடுத்துள்ளனர். இன்னும் 2 நாட்களில் மின்விநியோகம் சீராகுமென்று அமைச்சர்கள் கூறி உள்ளனர்.இந்நிலையில் இன்று சேலம் மாவட்டம் திருவாக்கவுண்டனூரில் கட்டப்பட்ட பாலம் திறப்பு விழாவில் முதலமைச்சர் பழனிசாமி பங்கேற்றார். பின்னர் பேசிய அவர், சேலம் மாநகரில் ஒப்புதல் அளிக்கப்பட்ட பாலங்கள் அனைத்து விரைவில் கட்டி முடிக்கப்படும் என தெரிவித்தார். அத்துடன் கன்னியாகுமரியில் மின்கம்பங்கள் அனைத்தையும் சீரமைக்கும் பணிகள் நடைபெற்று வருவதாகவும், விரையில் அங்கு மின்சாரம் வழங்கப்படும் என்றும் தெரிவித்தார்.


தமிழில் எழுத்துப் புரட்சி படைத்த ஆரியமாலா.

(சுகுணா முனியாண்டி)

ஆரியமாலா குணசுந்தரம் - மலேசியாவின் பிரபலமான பெண் எழுத்தாளர்களில் ஒருவர்.

தாய்க்குத் தாயாக, தமிழுக்குச் சேயாக இருந்து வாழ்நாள் முழுவதும் இலக்கிய சமூகப் பணிகளில் தன்னை பிணைத்துக் கொண்டவர். அவரின் எழுத்துப்பணி 1970-இல் தொடங்கியது. எழுத்துலகில் பிரகாசிக்கும் பெண்களில் பலருக்கும் அவர்களின் குடும்பமும் குடும்பச் சூழலும் ஒரு தடையாக விளங்குவதுண்டு. ஆனால்,  ஆரியமாலாவின் எழுத்தாற்றலுக்கு ஊக்குவிப்பையும் உற்சாகத்தையும் ஊட்டி அவரின் வளர்ச்சிக்கு காரணமானவரே அவ ரின் கணவர் குணசுந்தரம்தான்.

தம் இளம் வயதில் மலேசிய வானொலிக்கு கட்டுரைகளும் துணுக்குகளும் எழுதத் தொடங்கியவர், பிறகு, 1972-இல் ‘நம்பிக்கை வாழட்டும்’ என்ற தலைப் பில் தன் முதல் சிறுகதையை எழுதினார். ம.தி க வெளி யிட்ட மாத இதழில் இது இடம்பெற்றது.மலேசிய திராவிடர் கழகத்தின் முன்னாள் தலைவர் திருச்சுடர் கே. ஆர். இராமசாமி ‘புரட்சி மலர்’ என்ற புனைப் பெயரை இவருக்குச் சூட்டினார். இவரின் முதல் கதையே இந்த புனைப் பெயரில்தான் வெளியானது.

1951-ஆம் ஆண்டு, பேரா மாநிலம் பத்து காஜாவில் சின்னையா -முனியம்மா தம்பதியருக்கு ஆறாவது குழந்தையாகப்  பிறந்தார். பின்னர் செலாமா, ஹோலிருட் தமிழ்ப்பள்ளியில் கல்வியைத் தொடங்கினார்.பேருந்து நிறுவனமொன்றில் பணியாற்றிய குணசுந்தரத்தை 1973-ஆம் ஆண்டு  திருமணம் செய்த பின்னர் பட்டர்வொர்த்வாசியாக மாறிய இவர் பட்டர்வொர்த் ஆரியமாலா என்று பிரபலம் அடைந்தார்.

த.மு. அன்னமேரி இவரின் நெருங்கிய தோழி. அவரின் மூலமாக  செபராங் பிறை தமிழ் எழுத்தாளர் சங்கம், பினாங்கு எழுத்தாளர் சங்கம் ஆகியவற்றில் உறுப்பியம் பெற்று சங்க நடவடிக்கையோடு தன்னை இணைத்துக் கொண்டார்.

அக்காலகட்டத்தில் த.மு.அன்னமேரி, செபராங் பிறை தமிழ் எழுத்தாளர் சங்கத் தலைவராகப் பொறுப் பேற்றிருந்தார். அவர் ஒரு  மாற்றுத் திறனாளியாக இருந்தாலும் சமூகத்தில் பல சேவைகளாற்றி, பல எழுத்தாளர்களை உருவாக்கியிருக்கிறார். ஆரியமாலா தமது கடந்த கால அனுபவங்கள் பற்றி மலேசிய நண்பனுடன் பகிர்ந்து கொள்கிறார்:-

‘பத்து, 11 வயதிருக்கும் போதே வாசிப்பதில் எனக்கு அதிக ஆர்வம். புத்தகமும் கையுமாகத்தான் இருப்பேன். என் கையில் எது கிடைத்தாலும் அது வாசிப்பு நூலாக மாறிவிடும். உனக்கு புத்தகப் பைத்தியம் பிடிக்கப் போகிறது என்று அம்மா அடிக்கடி திட்டுவார்.

ஆரம்ப காலத்தில் தோட்டத்தில் வசிக்கும் போது ஸ்டைலுக்காக ஆங்கிலம் அதிகம் பேசுவேன். எங்கள் பக்கத்து வீட்டில் குடியிருந்த ‘கந்தசாமி மாமா’ அந்த காலத்தில் வெளிவந்த பெரும்பாலான புத்தகங்களை வாங்கி வாசிப்பார். எனக்கும் வாசிக்கக் கொடுப்பார். அப்படித்தான் எனக்கு வாசிப்பதில் ஈடுபாடு ஏற்பட்டது.

ஆனந்த விகடன், குமுதம், அம்புலி மாமா போன்ற இதழ்களையும்  நாளிதழ்களையும் எனக்கு வாங்கி கொடுக்கும் ஒரே மனிதர் அவர்தான்.   பிறகு, தமிழில் பேசவும் தமிழின் மேல் பற்று ஏற்படுவதற்கும் அவரே காரணமாக இருந்தார். எனக்கு 12 வயது இருக்கும் போது அவர் இறந்து விட்டார். அவரின் இறப்பு எனக்கு பேரிழப்பாக இருந்தது. என் எண்ணத்திற்கு முதலில் வந்தது-இனி எனக்கு யார் தமிழ்ப் புத்தகங்களை வாங்கித்தருவார்கள் என்பதுதான்.

எழுதத் தொடங்கினேன்

அதன் பிறகு அதிகமாக எழுதத் தொடங்கினேன். முதலில் சின்ன சின்ன கட்டுரைகளை எழுதினேன்.  பேட்டிகள்  எடுத்து எழுதி அனுப்பினேன். முதலில் உதயம், பின்னர் வானம்பாடி, வானொலி, சிங்கப்பூர் வானொலிக்கு நாடகங்கள், கொள்கை முரசு நாளிதழுக்கு கதை, நாடக வசனங்களை எழுதுவது, அதன் பிறகு தொடர்ந்து சிறுகதை, கவிதை போன்றவற்றுடன் தமிழ்ப்பள்ளி மாணவர்களுக்கு மேடை நாடகங்களையும் எழுதினேன்.

பல போட்டிகளில் எனக்கு பரிசுகளும் குவிந்தன. இதுவரையில் 150-க்கும் மேற்பட்ட கதைகளையும் பல்வேறு எழுத்துப்படிவங்களையும் படைத்தி ருக்கிறேன் என்றார் ஆரியமாலா. பெரியார் பாசறையில் வளர்ந்த ஆரியமாலா, சமூக சீர்திருத்த சிந்தனையை வெளிப்படுத்தும் படைப்புகளிலேயே அதிக கவனம் செலுத்தி வந்துள்ளார். இவரது படைப்புகள் வராத மலேசிய தமிழ் நாளேடுகளே இல்லை எனலாம்.

தன் கணவர் குணசுந்தரம் வழங்கிய ஆதரவைப் பெரிதாக நினைக்கின்றார்.  தனது  எழுத்துலக வளர்ச்சிக்கு அவர் வழங்கி வரும் ஆதரவு அளப்பரியது என்றார். இவருக்கு ஹேமாவதி, கணேஷ், கனிமொழி ஆகிய மூன்று பிள்ளைகள் உள்ளனர்.

செபராங் பிறை தமிழ் எழுத்தாளர் வாசகர் இயக்கம், பினாங்கு முத்தமிழ்ச் சங்கம் ஆகியன விருது வழங்கி சிறப்பித்துள்ளன. 2011-இல் பினாங்கு ஆளுநர் பிறந்த நாளை முன்னிட்டு  பி. ஜே. எம். விருது வழங்கி கௌரவிக்கப்பட்டுள்ளார். 2002-இல்  மலேசிய தேசிய எழுத்தாளர் தின நிகழ்வின் பொது பாரதி தாசன் பேரியக்கத்தின் படைப்பிலக்கிய ஜோதி எனும் விருது இவருக்கு வழங்கி சிறப்பிக்கப்பட்டது. 2013-இல் மலேசியத் தமிழ் எழுத்தாளர் சங்கம் இவ ருக்கு முத்தமிழ் வித்தகர் முருகு சுப்பிரமணியம் விருது வழங்கி சிறப்பித்தது. 2014-இல் மலேசிய தமிழ் எழுத்தாளர் சங்கத்தின் தங்கப்பதக்கம், பவுன் பரிசு வழங்கப்பட்டது.

தன் சிறுகதைகளைத் தொகுத்து நம்பிக்கை வாழட்டும்,  செடியை வீழ்த்திய மலர்கள்  ஆகிய நூல்களை இவர் வெளியிட்டுள்ளார் என்பது குறிப்பிடத்தக்கது.


தமிழகத்திற்கு தண்ணீர் திறப்பதில் பிரச்சனை இல்லை! - குமாரசாமி

தமிழகத்திற்கு தண்ணீர் திறந்துவிடுவதில் எந்தவிதமான பிரச்சனையும் இல்லை என கர்நாடக மாநில முதல்வர் குமாரசாமி தெரிவித்துள்ளார்.

கர்நாடக மாநிலத்தில் பருவமழை தீவிரமடைந்துள்ளது. குறிப்பாக காவிரியின் பிறப்பிடமான குடகு மாவட்டத்தில் கடந்த ஒரு வாரமாக கனமழை கொட்டித்தீர்த்து வருகிறது. இதனால், காவிரி ஆற்றில் வெள்ளம் கரைபுரண்டு ஓடுகிறது. அதேபோல், காவிரியின் கிளை ஆறான லட்சுமண தீர்த்தம் மற்றும் சில நீர்ப்பிடிப்புப் பகுதிகள், நீர்வீழ்ச்சிகள் என குடகு மாநிலமே கனமழையால் குளிர்ச்சியடைந்துள்ளது. மேலும், தொடர் கனமழையால் காவிரி ஆற்றில் வரலாறு காணாத அளவிற்கு வெள்ளம் கரைபுரண்டு ஓடுகிறது.

அதேசமயம், ஒவ்வொரு ஆண்டும் ஜூன் 12ஆம் தேதி காவிரி நதிநீர் தமிழகத்திற்கு திறந்துவிடப்படும். ஆனால், தற்போது அமைக்கப்பட்டுள்ள காவிரி மேலாண்மை வாரியத்திற்கான இருமாநில உறுப்பினர்கள் நியமனத்தில் ஏற்பட்ட தாமதத்தால், இன்னமும் காவிரி நீர் திறந்துவிடப்படவில்லை. இந்நிலையில், இன்று மதுரைக்கு வந்திருந்த கர்நாடக மாநில முதல்வர் குமாரசாமி, ‘கடவுளின் அருளால் நல்ல மழை பெய்து காவிரி நீர்மட்டம் உயர்ந்துள்ளதால், இரு மாநிலங்களுக்கும் நீரைப் பங்கிடுவதில் பிரச்சனை இருக்காது. எனவே, தமிழகத்திற்கு காவிரி நீரைத் திறந்துவிடுவதில் எந்த பிரச்ச னையும் இல்லை’ என தெரிவித்துள்ளார்.


இடுகாட்டு நில அத்துமீறல் விவகாரம்!

நெடுஞ்சாலை திட்டத்தின் காரணமாக, புக்கிட் ராஜா முன்னாள் பூனியன் தோட்டத்தில் உள்ள இந்தியர் இடுகாட்டு நிலத்தில் அத்துமீறல் நிகழ்ந்திருப்பதை தொடர்ந்து அங்கிருந்து 50-க்கும் மேற்பட்ட கல்லறைகள் அழிக்கப்பட்டிருக்கலாம் என்று நம்பப்படுகிறது. அந்த இடுகாட்டுப் பகுதியில் புதைக்கப்பட்டி ருந்த 50-க்கும் மேற்பட்ட சடலங்கள் எவ்வித முன் அனுமதியுமின்றி அப்புறப்படுத்தப்பட்டிருப்பது குறித்து அப்பகுதிவாழ் இந்தியர்கள் கடுமையான எதிர்ப்பு தெரிவித்துள்ளனர். கடந்ந 1963-ஆம் ஆண்டில் அங்கு பூனியன் தோட்டம், சுங்கை ராசா தோட்டம், புக்கிட் ராஜா மெயின் டிவிஷன், சுங்கை பிஞ்சாப் ( புக்கிட் ராஜா வாழைத் தோட்டம்), என்.இ. தோட்டம் (நாலாங்கட்டை), புக்கிட் ராஜா செம்பனை ஆலை டிவிஷன், ஆர்பெண்டன் தோட்டம் ஆகிய ஏழு தோட்டங்களுக்காக ஒருங்கிணைக்கப்பட்ட இந்த இந்தியர் இடுகாட்டு நிலத்தில் இதுவரை இரண்டாயிரத்திற்கும் மேலான பிரேதங்கள் புதைக்கப் பட்டிருக்கலாம் என்று கூறப்படுகிறது. எனினும், சம்பந்தப்பட்டவர்களின் முன் அனுமதி இல்லாமல் அங்கிருந்து 50-க்கும் மேற்பட்ட கல்லறைகள் அகற்றப்பட்டுள்ளன. அங்கு புதைக்கப் பட்டிருந்த பிரேதங்களின் நிலை என்ன என்பது தெரியவில்லை என்று புக்கிட் ராஜா வட்டார சமூகத் தலைவரும் சேவையாளருமான சு.குமாரவேல் கூறினார். இந்நிலத்தின் முன்னாள் உரிமையாளரான சைம் டார்பி நிறுவனம், இந்தியர் இடுகாட்டுத் தேவைக்காக கொடுத்த இந்த நிலம் கடந்த 1988-ஆம் ஆண்டு வரை செயல்பட்டு வந்தது. முன்பிருந்த நிர்வாகம் இதனை அப்போது பராமரித்து வந்தது. பிறகு, சரியான பராமரிப்பு இன்றி கிடக்கும் இந்த இடுகாட்டு நிலப்பகுதிக்கு அருகில் பொதுப்பணி அமைச்சு பந்திங் - தைப்பிங் மேற்குக் கரை நெடுஞ்சாலைத் திட்டத்தை மேற்கொண்டு வருவதால் இந்த பாதிப்பு ஏற்பட்டுள்ளது என்று குமார வேல் தெரிவித்தார். இந்த அத்துமீறல் தொடர்பாக முறையான போலீஸ் புகாரும் செய்யப்பட்டிருப்பதாக அவர் கூறினார். இதனிடையே, இந்த நெடுஞ்சாலைத் திட்டம் குறித்து இங்குள்ள பூனியன் தோட்ட ஆலய நிர்வாகம் தொடக்க காலம் தொட்டே சம்பந்தப்பட்ட மேம்பாட் டாளர் நிறுவனத்திடமும் மாநில, மத்திய அரசாங்கத்திடமும் கடிதம் எழுதியும் நேரடி சந்திப்புக்கள் வாயிலாகவும் தங்களின் கருத்தை தெரிவித்து வந்தி ருப்பதாக ஆலயத்தின் செயலாளர் இரா.மூக்கன் தெரிவித்தார். ஆனால் அதையும் மீறி அங்குள்ள மக்களுக்கு தெரியாமலேயே இந்த அத்துமீறல் நிகழ்ந் திருப்பதாக அவர் சொன்னார். முன்பு அங்கு வைக்கப்பட்டிருந்த இடுகாட்டு அறிவிப்புப் பலகை அங்கிருந்து சுமார் 50 மீட்டருக்கு அப்பால் நடப்பட்டுள்ளதை அவர் சுட்டிக்காட்டினார். இதனிடையே, காலஞ்சென்ற தங்கள் குடும்பத்தாரின் பிரேதங்கள் இப்பகுதியில்தான் புதைக்கப்பட்டதாக எம். ராஜேந்திரன், சரஸ்வதி பெருமாள் ஆகி யோர் தெரிவித்தனர். இப்பிரச்சினை குறித்து சம்பந்தப்பட்ட நிறுவனங்களுக்கு கடிதம் அனுப்பப்படும் என்று கோத்தா அங்கெரிக் சட்டமன்ற இந்தியர் நல பொறுப்பாளர் சரவணன் தெரிவித்தார்.


என் கணவர் விவகாரத்தில் ஆதாரங்கள் இருந்தும் நடவடிக்கை இல்லை!

குற்றவியல் தடுப்புச் சட்டம் 1959 (பொக்கா) -இன் கீழ் கைது செய்யப்பட்டுள்ள விஷ்ணு மூர்த்தி, நேற்று மாஜிஸ்திரேட் நீதிமன்ற முடிவுக்கு எதிராக தன் மனைவியின் வழி மேல்முறையீடு செய்துள்ளார்.ஆறு மாதக் கர்ப்பிணியான அவரின் மனைவி ஏ.மகேஸ்வரி அந்த மேல் முறையீட்டை பதிவு செய்ததாக விஷ்ணுவின் வழக்கறிஞர் பி.உதயக்குமார் கூறினார். பொக்கா சட்டம் என்றால் என்ன? மலேசியா முழுவதும் குற்றவியல் நடவடிக்கைகளை ஆக்ககரமான வகையில் தடுப்பது, மற்றும் குற்றவாளிகள், குண் டர் கும்பல் உறுப்பினர்கள், பயங்கரவாதிகள், விரும்பத்தகாத நபர்களின் நடமாட்டத்தை கட்டுப்படுத்துவது ஆகியனவாகும் என்று வர்ணிக்கப்பட்டுள்ளது. இந்த காரணத்திற்காகவே இவ்வழக்கில் தாங்கள் மேல் முறையீடு செய்வதாக உதயக்குமார் விவரித்தார். என்னுடைய கட்சிக்காரர் ஒரு சிறிய மீன்தான். அவர் ஒரு சாதாரண விற்பனை முகவர். அவரை பொக்கா சட்டத்தின் கீழ் கைது செய்துள்ளனர். ஆனால், இந்த வழக்கை குடைந்து பார்த்தால், சம்பந்தப்பட்டிருக்கும் நிறுவனம் வீனஸ் ஃபோரெக்ஸ் மோசடியில் சிக்கியுள்ள நிறுவனமாகும். சுமார் எட்டு வெள்ளி மோசடி, ஒரு டான்ஸ்ரீ, ஒரு டத்தோஸ்ரீ, நான்கு டத்தோக்கள் ஆகியோர் இதில் சம்பந்தப்பட்டுள்ளனர். அவர்களுக்கும் இந்த மோசடிக்கும் தொடர்புள்ளது என்பதற்கு ஆவண ஆதாரங்களும் உள்ளன. அனால், அவர்கள் யாரும் கைது செய்யப்படவில்லை, விசாரிக்கப்படவும் இல்லை, குற்றஞ்சாட்டப்படவும் இல்லை என்று உதயக்குமார் ஜாலான டூத்தா உயர் நீதிமன்ற வளாகத்தில் நிருபர்களிடம் தெரிவித்தார். பொக்கா சட்டத்தின் கீழ் விஷ்ணுவை 21 நாள் காவலில் வைக்க 2017 மார்ச் 29-ஆம் தேதி மாஜிஸ்திரேட் நீதிமன்றம் தீர்ப்பு வழங்கியது. ஆனால், வர்த்தகக் குற்றவியல் புலன் விசாரணை இலாகாவின் ஆணையர் டத்தோ அக்ரில் சானி பின் அப்துல்லாவின் கீழ் எனது கட்சிக்காரர் விஷ்ணு மூர்த்தி (38) விசாரணை இன்றி தடுத்து வைக்கப்பட்டுள்ளார். வர்த்தகக் குற்றத்திற்காக பொக்கா சட்டம் பயன்படுத்தப்பட்டிருப்பது இதுவே முதல் முறையாகும். இது போன்ற ஒரு குற்றத்திற்கு விசாரணை இன்றி ஒருவரை தடுத்து வைப்பதா? இது போலீஸ் நன்மதிப்பை பிரதிபலிப்பதாக இல்லை என்றார் உதயக்குமார். விஷ்ணுவின் மனைவி மகேஸ்வரி தற்போது 6 மாதக் கர்ப்பிணியாவார். தன் கணவருக்கு நேர்ந்த இந்த நிலைமையால் மன உளைச்சலுக்கு ஆளாகியுள்ள அவர் தொடர்ந்து இவ்வாறு இருப்பது ஆபத்தாகும் என்று மருத்துவர்கள் ஆலோசனை கூறியுள்ளனர். வீனஸ் எஃப் எக்ஸ் நிறுவனத்தில் என் கணவர் ஒரு விற்பனை முகவர் மட்டுமே. அதன் இயக்குநரோ, பங்குதாரரோ, அல்லது அதன் நிர்வாகத்தில் தொடர்பு உடையவரோ அல்ல. பிறகு ஏன் என் கணவரை பொக்கா சட்டத்தின் கீழ் போலீஸ் கைது செய்ய வேண்டும் என்று மகேஸ்வரி கேள்வி எழுப்பினார். எனக்கு என் கணவர் விடுதலையாக வேண்டும். இது போன்ற நெருக்குதலான சூழல் என் குழந்தையை பாதிக்கும் என்று மருத்துவர்கள் கூறியிருக் கின்றனர். ஆனாலும், என்னால் அமைதியாக இருக்க முடியவில்லை என்று வேதனையுடன் கூறினார். இது அவருக்கு முதல் குழந்தையாகும். அக்ரில் சானிக்கு இவ்விஷயம் குறித்து ஐந்து கடிதங்களை எழுதியிருக்கிறோம். காவல் நிலையத்துக்கு இரண்டு முறை சென்றிருக்கிறோம். ஆனால், அவர் வழக் கறிஞரை பார்க்கவும் இல்லை, கடிதங்களுக்கு பதில் எழுதவும் இல்லை. போலீஸ் இப்படி நடந்து கொள்வது முறையல்ல. நாம் கடிதம் எழுதினால் அவர் கள் கட்டாயம் பதில் எழுத வேண்டும் என உதயக்குமார் தொடர்ந்து விவரித்தார். அது மட்டுமின்றி, விஷ்ணு மூர்த்தி என்ற தனி நபரின் சட்ட உரிமைகளை சுட்டிக்காட்டி, அவரை பார்க்கும் உரிமை எங்களுக்கு உள்ளது என்பதை வலி யுறுத்தி பெராக்குவான் செகெரா எனும் சட்டப்பூர்வ உரிமைக்காக தாங்கள் விண்ணப்பம் செய்திருப்பதாகவும் அவர் சொன்னார். சம்பந்தப்பட்ட ஃபோரெக்ஸ் முதலீட்டு நிறுவனம் கடந்த மார்ச் 28-ஆம் தேதி புக்கிட் அமான் வர்த்தகக் குற்றவியல் இலாகாவில் சிக்கியது. சுமார் 28-38 வயதுக்கு உட்பட்ட ஆறு சந்தேகப் பேர்வழிகள் கைது செய்யப்பட்டு பொக்கா சட்டத்தின் கீழ் 21 நாட்கள் தடுத்து வைக்கப்பட்டிருப்பதாகவும், தாங்கள் ஏமாற்றப்பட்டதாக சுமார் 20,000 முதலீட்டாளர்கள் புகார் செய்திருப்பதாகவும் அக்ரில் ஓர் அறிக்கை வழி தெரிவித்துள்ளார்.


ரோஸ்மாவிடம் 5 மணிநேர விசாரணை

புத்ராஜெயா,

எஸ்.ஆர்.சி. இண்டர்நேஷனல் நிறுவனம் தொடர்பில் முன்னாள் பிரதமர் டத்தோஸ்ரீ நஜீப் துன் ரசாக்கின் துணைவியார் டத்தின்ஸ்ரீ ரோஸ்மா மன்சோர், நேற்று மலேசிய ஊழல் தடுப்பு ஆணையத்தின் (எம்.ஏ.சி.சி.) தலைமையகத்தில சுமார் 5 மணி நேரம் விசாரிக்கப்பட்டார். இவ்விவகாரம் தொடர்பில் டத்தோஸ்ரீ நஜீப்பை, எம்.ஏ.சி.சி. கடந்த மே 22 ஆம் தேதி விசாரணை செய்த அடுத்த 12 நாட்களுக்குப் பிறகு 66 வயதான ரோஸ்மா நேற்று இங்குள்ள எம்.ஏ.சி.சி. தலைமையகத்திற்கு விசாரணைக்கு அழைக்கப்பட்டார்.

Read More: Malaysia Nanban Tamil Daily on 6.6.2018


இந்தோனேசியா அனைத்துலக பேட்மின்டன் போட்டி.

இந்தோனேசியாவின் சுரபாயாவில் நடைபெற்ற அனைத்துலக பேட்மிண்டன் போட்டியில் மலேசியாவின் எஸ்.கிஷோனா மகளிர் ஒற்றையர் பிரிவில் வெற்றி பெற்று சாதனை படைத்தார். அவர் 10 -21, 21 - 16, 21 - 19 என்ற புள்ளிக் கணக்கில் இந்தோனேசியாவில் அனுபவம் வாய்ந்த கிரிஜோரியா மாரிஸ்கோ துன் ஜோங்கை வீழ்த்தினார். இந்தோனேசியாவில் அதன் சொந்த ரசிகர்களின் முன்னிலையில் அவர்களின் ஆட்டக்காரரை வீழ்த்துவது எளிதான காரியம் அல்ல. அவர்களது மண்ணில் இந்த வெற்றியைப் பதிவு செய்து அனைத்துலக ரீதியில் மலேசியாவுக்கு பேட்மிண்டன் உலகில் நற்பெயரைத் தேடித் தந்ததற்காக தாம் பெருமையும் மகிழ்ச்சியும் அடைவதாக நெகிரி செம்பிலானைச் சேர்ந்த கிஷோனா தெரிவித்தார். எனது இந்த வெற்றியை எனது தாயார் வளர்மதிக்கு அன்னையர் தின வெற்றியாக சமர்ப்பிக்கிறேன் என கிஷோனா தெரிவித்தார். பேட்மிண்டன் உலகில் தொடர்ந்து சாதனை படைப்பதற்கு சுரபாயாவில் நடைவெற்ற போட்டியில் அடைந்த வெற்றி தமக்கு நல்லதொரு தொடக்கத்தை ஏற்படுத்தும் என அவர் தெரிவித்தார்.


வழங்கப்படும் தண்டனை மற்றவர்களுக்கு ஒரு பாடமாக இருக்க வேண்டும்.

மாணவர் நவீன் கொலை வழக்கில் சம்பந்தப்பட்டுள்ள அனைவருக்கு வழங்கப்படும் தண்டனை மற்ற இளைஞர்களுக்கு ஒரு பாடமாக அமைய வேண்டும் என சுபாங் ஜெயா நகராண்மைக் கழக உறுப்பினர் மோகன் சிங் தெரிவித்தார். சமீப காலமாக நாட்டில் பகடிவதை சம்பவத்தால் உயிர் பலி ஏற்படும் சம்பவங்கள் அதிகரித்து வருகின்றன. இந்த கொடுமையான செயலில் ஈடுபடுபவர் கள் எந்தவித பயமுமின்றி செயல்பட்டு வருகின்றனர். நவீன் கொலை வழக்குடன் இந்த செயல்களுக்கு முற்றுப்புள்ளி வைக்க வேண்டுமென்றால் கைது செய்யப்பட்ட அனைவருக்கும் கடுமையாக தண்டனை விதிக்கப்பட வேண்டும். இது மற்றவர்களுக்கு ஓர் எச்சரிக்கையாகவும் அதிலும் தீயச் செயல்களில் ஈடுபடும் இளைஞர்களுக்கு ஒரு பாடமாகவும் அமைய வேண்டும் என அவர் சொன்னார்.பள்ளி பருவத்தில் நன்னெறி பண்புகளை படித்து அதனை வாழ்க்கையில் பின்பற்ற வேண்டும். இதனை அனைவரும் கடைப்பிடித்தால் நாட் டில் குற்றச் செயல்களின் எண்ணிக்கையைக் குறைக்கலாம். கைது செய்யப்பட்டவர்களுக்கு வழங்கப்படும் கடுமையான தண்டனை நவீன் குடும்பத்தினருக்கு ஆறுதலாக அமையும் வண்ணம் இருக்க வேண்டுமென மோகன் சிங் கேட்டுக் கொண்டார்.


கடனுதவிக்கு கைகொடுக்கும் பி.டி.பி.டி.என் பரிவுமிக்கத்திட்டம்

கோலாலம்பூர், செப். 14-

2020ஆம் ஆண்டிலிருந்து கோவிட்-19 பெருந்தொற்று பாதிப்பு மக்களின் அன்றாட வாழ்க்கை முறையினை மாற்றியுள்ளது. மின்னியல் வர்த்தக வழிமுறை மூலமாக இணையத்தளத்தின் வழி பொருட்களை கொள்முதல் செய்வதும் சேவையினை பெறுவதும் சமுதாயத்தின் தேர்வாக அமைந்துள்ளது.

இச்சேவையானது உணவுப் பொருட்களை  பெறுவதையும் உள்ளடக்கும். இணையத்தளத்தின் வழியான வர்த்தகத்திற்கு இது நல்லதொரு தாக்கத்தை ஏற்படுத்தியுள்ளது. கால மாறுதல்களுக்கு ஏற்ப பி.டி.பி.டி.என் எப்போதுமே செயல்பட்டு வருகிறது. Program PTPTN Prihatin என்ற பரிவுமிக்க உதவித் திட்டத்தின் வழி இக்கல்வி கடனுதவிக் கழகம்  FGV Agro Fresh Technology Sdn. Bhd என்ற நிறுவனத்துடன் ஒத்துழைப்பினை அணுக்கமாக்கி உள்ளது. இணையத்தளத்தின் வழி வர்த்தகம் செய்யும் வசதியற்றவர்களுக்கு உதவுவது இதன் நோக்கமாகும்.  FGV Agro Fresh Technology நிறுவனம் என்பது  FGV Holdings Berhadடின் துணை நிறுவனமாகும். Gogopasar அடையாள தளத்தின் வழியும் இணையத்தளத்தின் வழியும் அன்றாட அத்தியாவசிய பொருட்களின் வர்த்தகத்தை இது கையாளுகிறது.  www.gogopasar.com என்ற அகப்பக்கத்தின் வழி கோழி, இறைச்சி, காய்கறிகள், மீன் மற்றும் அன்றாட அத்தியாவசியப் பொருட்களை வாடிக்கையாளர்கள் பெற்றுக் கொள்ளலாம்.

வசதியற்ற பிரிவில் உள்ளவர்கள் தொழில் முனைவர்களாக வருவதற்கு கடனுதவி பெறுவதற்கு இத்தகைய ஒத்துழைப்பு உதவியாக இருக்கும். வசதியற்ற பிரிவில் உள்ள 20  பி.டி.பி.டி.என்   கடன் பெற்றவர்களுக்கு பி.டி.பி.டி.என் ஒரு லட்சம் வெள்ளி வழங்கியுள்ளது. FGV Agro Fresh Technology நிறுவனத்தின் ஒத்துழைப்புடன் வர்த்தகத்தை வசதியற்றவர்கள் தொடங்குவதற்கு இது ஒரு முதலீடாக விளங்கும். ஒவ்வொரு பி.டி.பி.டி.என் கடனாளியும் ஒவ்வொரு Gogoprenuer திட்டத்திற்கு 5,000 வெள்ளி பெறுவர். இத்திட்டத்தில் பங்கேற்க ஆர்வம் காட்டும் கடனாளிகள் FGV Agro Fresh Technology என்ற நிறுவனம் அறிவித்த வழிமுறை வாயிலாக தங்களை பதிந்து கொள்ளலாம்.

FGV Agro Fresh Technology நிறுவனத்திற்கு பி.டி.பி.டி.என் பங்களிப்பு  வழங்கும் வைபவம் கடந்த ஆகஸ்டு மாதம் 30ஆம் தேதியன்று நடைபெற்றது. மாதிரி காசோலையின் மதிப்பு ஒரு லட்சம் வெள்ளி. FGV Agro Fresh Technology நிறுவனத்தின் தலைமை செயல்முறை அதிகாரி புவான் ஹஸ்லிண்டா அலியாசிடம் பி.டி.பி.டி.என் தலைவர் டத்தோ வான் சைபுல் வான் ஜான் வழங்கினார். இந்த பங்களிப்பு வழங்கும் வைபவத்தின்போது பி.டி.பி.டி.என் தலைமை செயல்முறை அதிகாரி அகமட் டசுக்கி அப்துல் மஜிட் உடன் இருந்தார்.

கோவிட்-19 பாதிப்புகளை எதிர்நோக்கியிருக்கும் இக்காலகட்டத்தில் பி.டி.பி.டி.என் கடனாளிகளுக்கு பொருளாதாரத்துறையில் தொடர்ந்து முன்னேறுவதற்கு இதுபோன்ற ஒத்துழைப்பு தக்க வாய்ப்பாக அமையும் என்று எதிர்பார்க்கப்படுகிறது. இலக்கவியல் தளத்தின் மூலமாக இணையத்தளத்தின் வழி கொள்முதல் மேற்கொள்வதற்கான சமுதாயத்தின் ஆதரவினை இது விரிவாக்கம் செய்கிறது.


குழந்தைகளிடம் இணையம்! பெற்றோரே கவனம்!

‘முளைச்சு மூணு இலை விடலை… இந்த போண்ல எல்லாமே தெரியுது என் செல்லத்துக்கு ’ என வீடுகளில் அம்மாக்களும், அப்பாக்களும் தம் பிள்ளை யின் அறிவைக் கண்டு பெருமை அடைவதுண்டு. எனக்கு என்ன தெரியுது, எல்லாம் என் பையன் தான் ஏதாவது நோண்டியிருப்பான், என் பொண்ணுதான் ஃப்ரெண்டுக்கு மெசேஜ் அனுப்புவா இப்படி தனக்குத் தெரியவில்லை என்றாலும் தன் பிள்ளைகள் தொழில்நுட்பம் அறிந்தவர்களாக இருக்கிறார்கள் என்று பெருமை கொள்ளும் பெற்றோர்களும் உண்டு. இணைய பயன்பாட்டில் குழந்தைகள் அறிந்து கொள்ள வேண்டியது, பெற்றோர்கள் அறிந்து கொள்ள வேண்டியது என்று எந்தப் புரிதலும் இல்லா மல் அதன் பின்னுள்ள ஆபத்தையும் அறியாமல், நுனிவிரலில் உலகம் என்று ஆனபிறகு நம் பிள்ளைகளை இவை இல்லாமலும் வளர்க்க முடியாது என நாமே நம் பிள்ளைகளை தவறான பாதைக்கு இட்டுச் செல்லலாமா?. மூன்றில் ஒரு குழந்தை இணைய மோசடி பேர்வழிகளிடம் மாட்டிக் கொள்கிறது. நான்கில் ஒரு குழந்தை அதனுடைய 12 வது வயதில் பாலியல் சார்ந்த ஆபாச வீடியோக்களை இணையத்தில் பார்ப்பதை பழக்கமாகக் கொண்டிருக்கிறது. பெண் குழந்தைகள் இணையத்தில் சமூக வலைத்தளங்களில் முக மறியா நபருடன் நட்பாகி பிறகு பாலியல் வல்லுறவுக்கு ஆளாகிறார்கள். பெரும்பாலான பெண் குழந்தைகள் சமூக வலைத்தளங்களில் பதிவேற்றம் செய்த புகைப்படங்களை சமூக விரோதிகள் மார்ஃபிங் செய்து அந்த குழந்தைகள் பிளாக்மெயில் செய்யப்பட்டு ஏமாற்றப்பட்டிருக்கிறார்கள். இன்டர்நெட் மூலமாக குழந்தைகள் மற்றும் பெண்களை மிரட்டும் சைபர் புல்லிங், குழந்தைகள் மற்றும் பெண்களுடைய சமூக வலைத்தளங்களில் இருந்து புகைப்படங்களை திருடி ஆன்லைன் மூலம் அவற்றை ஏலம் விடுவது, ஆபாச காட்சிகளை குழந்தைகளுக்கு அனுப்புவது, போர்னோ வீடியோக்களில் குழந்தைகள் மற்றும் பெண்களை ஈடுபடுத்துவது, குறப்பிட்ட நபருடைய சமூக வலைத்தள கணக்கை ஹேக் செய்து அதில் சமூக விரோத கருத்துகளை பதிவிடுவது அல்லது காட்சிகளை பதிவேற்றம் செய்வது உள்ளிட்ட பல குற்றங்கள் மூலம் குழந்தைகள், பெண்கள் பாதிக்கப்படுகிறார்கள். இணையத்தில் அவதூறு பரப்புவதால் உளவியல் சிக்கலுக்கு ஆளாகுவதை பலர் கணக்கில் கொள்வதே கிடையாது. புகார் அளித்தாலும் பெரிய அளவில் அவதூறு பரப்பியவர் மீது குற்ற நடவடிக்கையும் எடுப்பதில்லை.இணைய குற்றங்களுக்காக தண்டனைக்குள்ளானவர்கள் எண்ணிக்கை மிகக் குறைவு என்பதையும் கவனத்தில் கொள்ள வேண்டும். இதனால் பல தற்கொலைகள் இதுவர் நடந்தும் விட்டன. காதலர்களிடையே வரும் பிரச்சினைகளில் காதலை விட்டு வெளியேறும் பெண்களுக்கு, அவர்கள் இருவரும் சேர்ந்து எடுத்துக் கொண்ட புகைப்படங்கள், மின்னஞ்சல்களை முகநூலில் பதிவிடுவேன் என்று ஆண்கள் மிரட்டல் விடுப்பது தற்போது அதிகரிக்கிறது. இதனை எதிர்கொள்ளத் தெரியாமலும், முகநூலில் மார்ஃபிங் செய்து தன்னுடைய புகைப்படம் வந்தவுடன் வாழ்க்கையே முடிந்துவிட்டது என்று எண்ணுவதும்தான் தொடர் தற்கொலைகள் அரங்கேற காரணமாகிறது.இப்படியான பிரச்னையை எதிர்கொண்டு வெளியேறினால் நாளை இது போன்ற பிரச்சனையை எதிர்கொள்பவர்களுக்கு முன்னுதாரணமாக இருப்போம் என்பதை பெண்கள் உணர வேண்டும். குழந்தைகளிடம் இவ்வாறான புகைப்படங்கள் வெளியாகும் போது உடல் குறித்த புரிதலை ஏற்படுத்த வேண்டும்.இது தன்னுடைய தவறில்லை என் பதையும், இதனை செய்தவரே வெட்கி தலை குனிய வேண்டும் என்பதையும் குழந்தைகளுக்கு புரியவைப்பது அவசியம். தொழில்நுட்பங்கள் புதிது புதிதாக வருவதும் அதற்கேற்ப நூதன குற்றங்களும் அதிகரித்துக் கொண்டேதான் இருக்கும். ஆனால் முறையான கண்காணிப்பும், தனி நபரின் இணைய பயன்பாடு தொடர்பான விழிப்புணர்வும்தான் இணையத்தில் பெண்கள் மற்றும் குழந்தைகளின் பாதுகாப்பை உறுதி செய்யும். பெற்றோர்கள் தங்கள் பிள்ளைகளுடன் இணையத்தை பயன்படுத்துவது குறித்து விரிவாக உரையாட வேண்டும். உதாரணத்திற்கு ‘‘இன்னைக்கு நீ என்ன இன்டர்நெட்ல பார்த்த” என்று தினமும் கேட்கும் போது இணையத்தில் குழந்தையின் தேடல் எதை நோக்கி என்பது புலப்படும். குழந்தைகள் முதல் பெரி யவர்கள் வரை அனைவருக்கும் இணையதளத்தின் தேவை அதிகரித்திருக்கிறது. குழந்தைகள் தங்கள் பாடம் சார்ந்த விளக்கங்களை பெற இணையத்தை பயன்படுத்துகிறார்கள். ஆனால் சமூக வலைத்தளங்களை உங்கள் குழந்தைகள் பயன்படுத்துவதை எந்த வயதில் அனுமதிக்க போகிறீர்கள் என்பதை பெற்றோர்களின் முடிவை பொறுத்தே அமையும். எவ்வளவு நேரம் உங்கள் குழந்தை இணையத்தை பயன்படுத்துகிறது என்பதை கவனிக்க வேண்டும். ஒரு நாளைக்கு இவ்வளவு மணி நேரம் மட்டுமே இணையத்தைப் பார்க்க வேண்டும் என்று வரையறுக்கலாம். அனைத்து Appகளையும் டவுன்லோட் செய்வதை அனுமதிக் காதீர்கள்.இ.வேலட் போன்று மின்னணு அல்லது இணைய பணப்பரிமாற்றம் நீங்கள் செய்யும் போது one time passwordஐ பயன்படுத்துவது நல்லது. நிரந்தர பாஸ்வேர்டு ஆபத்தானது. அது மட்டுமல்லாது உங்கள் குழந்தை ஆன்லைனில் ஷாப்பிங் மற்றும் கேம்ஸ் போன்றவற்றை காசு கொடுத்து வாங்க அது வழி வகுக்கும். ஆன்லைன் ஷாப்பிங்கிற்கு எக்காரணம் கொண்டும் உங்கள் குழந்தைகளை அனுமதிக்காதீர்கள். உங்கள் வீட்டு கம்ப்யூட்டர், டேப்லெட், செல்போன் அனைத்திலும் வன்முறையைத் தூண்டக் கூடிய அல்லது பாலியல் சார்ந்த ஆபாச தளங்களை முடக்கி வைக்கலாம். பிளாக் செய்து வைக்கலாம். வீட்டில் குழந்தைகள் இணையத்தை பயன்படுத்தும்போது தனி அறையில் இல்லாமல் அனைவரும் இருக்குமிடமாக அல்லது நடுக் கூடத்தில் வைத்து பயன்படுத்துவது நல்லது. பெரும்பாலும் குழந்தைகள் இணையத்தை பயன்படுத்தும்போது கூடவே பெற்றோரும் நட்புடன் இணைந்து பயன்படுத்தும் அளவிற்கான பழக்கத்தை குடும்பத்தில் இளம் தலைமுறை பெற்றோர் கடைப்பிடிப்பதில் சிக்கல் இல்லை. குழந்தைகள் சமூக வலைத்தளங்களில் ஆபத்தில் சிக்கும்போது உடனடியாக பெற்றோரிடம் அதனை தெரிவிக்கும் வண்ணம் குழந்தைகளின் நம்பிக்கைக் குரியவர்களாக எது தொடர்பானதையும் பிள்ளைகள் மனம்விட்டு பெற்றோரிடம் பேசலாம் என்ற நம்பிக்கையை விதைப்பது அவசியம். உங்கள் குழந்தைகளின் புகைப்படத்தை சமூக வலைத்தளங்களிலோ அல்லது இணையதளத்திலோ தவறாக பயன்படுத்தினால் உடனடியாக அந்த தளத்தை ஸ்கிரின்ஷாட் எடுங்கள். குறைந்தது அந்த இணையதளத்தை புகைப்படமாவது எடுத்து வைத்துக் கொள்ளுங்கள். புகார் கொடுக்க உதவும். இரவு 9 மணிக்கு மேல் வீட்டில் வைஃப்பை பயன்படுத்துவதை பெரியோர்கள் தவிர்த்துவிட்டு குழந்தைகள், பெரியவர்கள் அனைவரும் பேசுவதை வழக்கமாக கொள்வது நல்லது. தாங்கள் இணையத்தில் பார்த்த, படித்த விஷயங்களை அவ்வப்போது பரிமாறிக்கொள்வதும் சிறப்பு. குழந்தைகளுக்கு இவற்றை சொல்லிக்கொடுங்கள். * இமெயில், பேஸ்புக், ட்விட்டர் என்று உங்கள் இணையதளத்தின் அனைத்து கணக்குகளுக்கும் வைக்கும் பாஸ்வேர்டை யாருக்கும் பகிராதீர்கள். * பாஸ்வேர்டில் எண்கள் மற்றும் சிறப்பு குறியீடுகள் (@) போன்றவற்றை சேர்ப்பது நலம். பாஸ்வேர்டுகள் திருடப்படாமல் பாதுகாக்க இது உதவும். * தனக்கும் தன் குடும்பத்தினர் மட்டும் அறியக்கூடிய தகவல்களை சமூக வலைத்தளங்களில் பகிர்வதை தவிர்க்க வேண்டும். * இணையத்தில் அவ்வப்போது உங்களது சொந்த தகவல்களை கேட்கும் தளங்களுக்குள் செல்லாமல் இருப்பது நல்லது. * உங்கள் சமூக வலைத்தளங்களில் allow, ok போன்று பட்டன்களை கிளிக் செய்வதற்கு முன்னால் எதற்காக உங்களிடம் அனுமதி கோருகிறார்கள் என்பதை அறிந்த பிறகே கிளிக் செய்யுங்கள். * உங்கள் பெற்றோர்கள் அல்லது உடன்பிறந்தவர்களின் பெயர்களை பாஸ்வேர்டாக வைக்காதீர்கள். எளிதில் உங்களது பாஸ்வேர்டை எதிரிகள் கண்டுபிடித்து விடுவார்கள். * புகைப்படம் மற்றும் வீடியோக்களை பதிவேற்றும் போது கூடுதல் கவனம் தேவை. * தாங்கள் செல்லும் இடங்களை உடனுக்குடன் பதிவிடுவதும் ஆபத்துதான். சொந்தக் கருத்துகளை பதிவிடும் போது அதிக கவனம் தேவை. உங்களுக்கு வந்த தகவலையும் அப்படியே பகிராமல் அதன் உண்மைத் தன்மை உணர்ந்து ஆராய்ந்து பிறகு பகிருங்கள்.


தமிழகம் முழுவதும் இன்று ஆட்டோக்கள் ஓடாது!

மோட்டார் வாகன சட்ட மசோதாவில் திருத்தம் செய்ய மத்திய அரசு முடிவு செய்துள்ளது. இதற்கு நாடு முழுவதும் உள்ள மோட்டார் தொழில் சார்ந்த அமைப்புகள் எதிர்ப்பு தெரிவித்து இன்று ஒருநாள் வேலை நிறுத்தப் போராட்டத்தை அறிவித்துள்ளன.

மோட்டார் வாகன சட்ட திருத்தம் செய்தால் இத்தொழிலில் பல்வேறு பாதிப்புகள் ஏற்படும் என்பதால் மத்திய தொழிற்சங்கங்கள் நாடு முழுவதும் நாளை வேலைநிறுத்தத்தில் ஈடுபடுகின்றன. சி.ஐ.டி.யூ., ஏ.ஐ.டி.யு.சி., உள்ளிட்ட தொழிற்சங்கங்கள் மட்டுமின்றி தமிழகத்தில் உள்ள எல்.பி.எப்., பாமக, விடு தலை சிறுத்தைகள், ம.தி.மு.க, தே.மு.தி.க. போன்ற சங்கங்கள் ஸ்டிரைக்கில் ஈடுபடுகின்றன.

தமிழகத்தில் இன்று காலை 6 மணி முதல் மாலை 6 மணி வரை ஆட்டோக்கள், கால்டாக்சிகள் போன்றவை ஓடாது என்று அறிவிக்கப்பட்டுள்ளன. லோடு ஆட்டோ, ஒர்க்‌ஷாப், டிரைவிங் ஸ்கூல் போன்ற மோட்டார் வாகன சம்பந்தப்பட்ட அனைத்து அமைப்புகளும் இந்த வேலை நிறுத்தத்தில் ஈடுபடுகின்றன.


வீட்டை காலி செய்ய ஓபிஎஸ்க்கு நோட்டீஸ்!

தமிழக ஆளுநரை சந்தித்து எடப்பாடி பழனிச்சாமி ஆட்சி அமைக்க உரிமை கோரியதை அடுத்து நேற்று மாலை தமிழகத்தின் 13வது முதல்வராக எடப்பாடி பழனிசாமி தனது அமைச்சரவையுடன் நேற்று மாலை ஆளுநர் மாளிகளியில் பதவியேற்றார்.தனது பெரும் பான்மையை நிரூபிக்க ஆளுநர் 15 நாட்கள் அவகாசம் கொடுத்ததை அடுத்து நாளை சட்ட பேரவையில் பெரும்பான்மையை நிரூபிக்க வாக்கெடுப்பு நடத்தப்படயிருக்கிறது. தமிழக முதல்வராக எடப்பாடி பழனிச்சாமி பதவியேற்று 24 மணி நேரம் கூட முடியாத நிலையில் தற்போது ஓபிஎஸ் க்ரீன்வேஸ் சாலையில் தங்கியிருக்கும அரசின் இல்லத்தை காலி செய்யுமாறு பொதுபணித்துறை நோட்டீஸ் அனுப்பியிருக்கிறது. பொதுபணித்துறை முதல்வராக பதவி ஏற்று இருக்கும் எடப்பாடி பழனிச்சாமியின் கீழ் இருப்பது என்பது குறிப்பிடத்தக்கது.


அடிப்படை வசதிகள் இல்லாமல் தத்தளிக்கும் தமிழ்ப்பள்ளிகள்.

கோலாலம்பூர்,

நாட்டிலுள்ள தமிழ்ப்பள்ளிகளின் மேம்பாட்டிற்காக முந்தைய தேசிய முன்னணி அரசாங்கம் 2009 முதல் 2018 (பொதுத்தேர்தலுக்கு முன்பு) வரை ஒன்பது ஆண்டுகளாக வழங்கி வந்துள்ள வெ.100 கோடி, உண்மையில் அந்த நோக்கத்திற்காக பயன்படுத்தப்பட்டதா என்பதை மலேசிய ஊழல் தடுப்பு ஆணையம் (எம்.ஏ.சி.சி.) விசாரிக்க வேண்டும் என மலேசிய நண்பனுடன் தொடர்பு கொண்ட பெற்றோர்கள் உள்ளிட்ட பலரும் வலியுறுத்தியுள்ளனர்.

Read More: Malaysia Nanban Tamil Daily on 10.1.2018


நிதி ஒதுக்கீட்டில்  நிலவும் தாமதத்தால் மாநில திட்டங்களும் பாதிப்பு.

கோத்தா கினபாலு,

அரசாங்க மேம்பாட்டுத் திட்டங்கள் பலவற்றுக்கு நிதி ஒதுக்கீடுகளை அனுப்புவதில்  நிலவும் தாமதம்  சபாவில் மட்டுமல்ல, தீபகற்பத்தில் உள்ள இதர மாநிலங்களிலும் காணப்படுகிறது என்று பிரதமர் துன் டாக்டர் மகாதீர் முகமட் கூறினார். முந்தைய அரசாங்கத்தால் விட்டுச் செல்லப்பட்ட நிதிப் பிரச்சி னைகள் உட்பட பல இடர்பாடுகளை தொடர்ந்து, மேம்பாட்டுத் திட்டங்களுக்கான நிதி  மெதுவாக  வருவதைப்போல் தோன்றுகிறது என்று அவர் தெரிவித்தார்.

Read More: Malaysia Nanban Tamil Daily 4.6.2019